Star Wars Battlefront Beta: 6 Sebab Mengapa Kitaorang Jatuh Cinta!

Sejak release pada hari Jumaat hingga artikel ini ditulis, kitaorang dah menghabiskan berjam-jam dok layan Star Wars Battlefront Beta. Kenapa berjam-jam? Sebab kitaorang tak boleh berhenti main! Game ini ohsem gila!! So, inilah sebab-sebab kenapa kitaorang jatuh cinta dengan game ini… setakat ini.

1. Art Game Yang Sukar Digambarkan…
Secara mudah, sebagai fan Star Wars yang tegar, seni atau art yang dihidupkan dalam game ini sangatlah memuaskan. Dari gameplay yang dihidangkan, graphics, map, weapons, gadgets, explosions, hinggalah ke kesan bunyi yang mampu mengimbau kita kembali ke Star Wars Saga itu sendiri. Setiap perkara yang dibawakan oleh DICE kepada game ini sangat hidup dan dekat dengan jiwa Star Wars itu sendiri!

2. Multiplayer. Pew Pew Pew!
Multiplayer bagi Star Wars Battlefront Beta ini datang dengan 2 mode iaitu:

Drop Zone. Sebuah mode yang boleh digambarkan sebagai gabungan mode “Domination” dari siri Battlefield dan mode “King of The Hill” dari siri Halo. Bagi yang biasa dengan game Destiny, ia boleh dikatakan serupa dengan aktiviti “Defend the Warsat” tetapi menentang player lain. Secara ringkasnya, 2 belah pasukan akan bertarung mendapatkan Escape Pod yang jatuh dari langit secara dinamik dan random. Ini membuatkan match kekal fresh dan membuatkan korang perlu sentiasa aware dengan sekeliling sambil berfikir untuk bermain secara defensif atau offensif. Tiada penggunaaan vehicle atau hero dalam mode ini. Hanya close combat antara pemain.

Walker Assault. Mode ini lebih dekat kepada siri Battlefield dengan memaparkan map yang luas dan dimainkan dengan jumlah pemain yang lebih ramai iaitu 40 pemain. Mode ini juga menyajikan kehadiran vehicle seperti AT-AT,  AT-ST, A-Wings, Y-Wings, X-Wings dan Tie Fighter. Dalam mode ini, sebuah pasukan perlu mempastikan AT-AT tiba di hujung map dan sebuah lagi perlu menghalang kemaraan team lawan. Kalau korang jenis yang suka mode dengan tempo yang laju, mungkin ini bukan mode untuk korang kerana mode ini perlu dimainkan dengan tempo yang sedikit perlahan berbanding Drop Zone. Dari mode ini juga korang boleh menjadi Luke Skywalker atau Darth Vader dengan mengutip power-up yang terdapat di sekitar map. Hero dalam mode ini adalah sangat penting untuk pasukan kerana ia akan membantu pasukan anda untuk mara ke hadapan atau pun menghalang pihak musuh.

3. Menu Yang Sangat Kemas!
Masuk sahaja ke dalam game ini, kitaorang disajikan dengan menu utama yang sangat kemas, cantik dan ringkas. Atau dalam kata lain, menu yang sangat clean! Dari pemilihan font, warna font, semuanya dihidupkan dengan jiwa yang sangat-sangat Star-Wars-ish!

4. Loadout Yang Mudah Difahami!
Kebiasaannya, game-game lain memerlukan beberapa jam yang solid untuk kitaorang benar-benar memahami loadout game tersebut. Namun, dengan loadout yang ringkas dan tidak terlalu serabut, membuatkan kitaorang mudah untuk memahami setiap weapons, gadget atau ability yang diperlukan.

5. Pilihan 1st atau 3rd Person View.
Memberikan pilihan kepada pemain untuk bermain dengan 1st-person-view atau 3rd-person-person adalah sesuatu yang sangat rare! Kepada yang ingin melihat details yang terdapat di weapon serta camera zoom yang lebih dekat, korang bolehlah main dengan 1st-person-view.

Dan kepada yang ingin bermain sambil melihat costume yang dipilih (pemilihan costume tidak disediakan dalam Beta) serta mahu melihat range camera yang lebih luas, bolehlah main dengan 3rd-person-view.

Kitaorang merasakan bahawa DICE telah menggunakan strategi yang baik dengan pengenalan pemilihan POV ini. Feature ini mampu menarik minat kedua-dua gamers yang berbeza, iaitu yang gemar bermain 1st dan 3rd-person-view.
6. Pemandangan Yang Sungguh Memukau!
Pemandangan di langit biru yang dihiasi dengan ship-ship seperti Executor dan Immobilizer 418 Cruiser sangat-sangatlah memukau. Tambahan lagi, dengan pemandangan di kawasan sekitar yang dihiasi dengan gunung-ganang sejauh mata memandang membuatkan mata kitaorang terbeliak!
Tak perlulah kitaorang cakap panjang, korang tengok je lah screenshots yang kitaorang ambil ini:

Kitaorang belanja la sikit video kill streak kitaorang dalam mode Drop Zone:

So, amacam korang? Takkan nak biar game se-ohsem ini ditinggalkan macam tu je tanpa korang cuba?! Cepat download sekarang sebelum Beta ini habis hari Isnin nanti (12/10/2015)!!!


Tarikh Pelancaran God of War Ragnarok Akhirnya Diumumkan Secara Rasmi, Saksikan Trailer Baru

Setelah bermacam laporan dan khabar angin, Sony Interactive Entertainment dan Santa Monica Studio akhirnya telah mengumumkan secara rasmi tarikh pelancaran game yang dinantikan ramai ini.
God of War Ragnarok akan dilancarkan pada 9 November 2022 untuk PS5 dan PS4.
Bersama-sama dengan pengumuman tarikh pelancaran ini, mereka turut berkongsikan satu trailer sinematik pendek berdurasi 30 saat. Korang boleh saksikan trailer berjudul “Father and Son” ini di bawah:


Witcher 3: Heart Of Stone Expansion Bakal Keluar??

Hola!! Gamers, woo woo woo betul ke ape yang penulis baru dengar ni?? Witcher 3 akan keluar expansion baru??

Yeah!! CD Projekt Red mengumumkan Witcher 3: Wild Hunt akan mendapat expansion yang pertama pada 13 Oktober 2015.
Korang akan dapat merasai penambahan monster dan juga watak baru, disamping jalan cerita dan juga kisah romance yang baru (ehem ehem).

Di dalam expansion kali ini korang di upah untuk menewaskan ketua bandit iaitu Olgierd von Everec – seorang lelaki yang taksub untuk menjadi immortal. Gerek seyh!!!
So apelagi?? Macam biasa lah bro, kumpul duit tu dan kalau minat beli lah. Memang rugi kalau korang dah jual game Witcher 3 ni.
ADIOS!!


Game Indie Yang Diterbitkan Sendiri Sudah Mula Kelihatan Di Xbox One Store

Microsoft memperkenalkan Xbox Live Creators Program pada awal tahun ini, dibina untuk membenarkan developer indie menerbitkan game mereka sendiri ke Xbox One Store.

Penguji Xbox dalam Alpha Ring sekarang boleh mendapat akses kepada pilihan kecil beberapa game yang telah diterbitkan sendiri dalam pasaran Xbox. Windows Central melaporkan terdapat enam buah game indie yang boleh didapati dalam “Creators Collection” yang berasingan dalam Xbox One Store. Tiga lagi tajuk game adalah berbayar, yang lain adalah percuma dan boleh dimuat turun.
Creators Program ini masih lagi di peringkat previu dan developer indie boleh menggunakan unit jualan runcit Xbox One untuk mencipta dan menerbitkan game. Game yang dicipta dalam program itu, yang mana developer perlu membayar sekurang-kurangnya USD20 untuk menyertainya, perlu berada dalam Universal Windows App, supaya game mereka boleh juga dimainkan di Windows 10.
Enam game indie yang disediakan untuk penguji Alpha Ring mencubanya.
Microsoft meletakkan Creators Collection sebagai pembukaan yang lebih alternatif kepada game utama dalam Xbox One Store atau kepada sesiapa yang menerbitkannya melalui [email protected] Program.
Ianya bunyi hampir sama seperti Xbox Live Indie Games yang dulu yang mana Microsoft batalkannya untuk Xbox One. Game untuk program itu telah dihasilkan menggunakan Microsoft XNA, dan ada beberapa tajuk game yang popular untuk Xbox 360.
Kebanyakannya adalah game percubaan untuk Creators Program terbaru ini yang mana agak sedikit buggy dan tidak lengkap. Tetapi ini adalah sifat platform yang tidak dibina dan tidak terbuka. Microsoft masih belum mendedahkan bilakah Creators Collection akan boleh didapati kepada semua pengguna Xbox One, tapi sepatutnya mereka melancarkannya pada tahun ini.
Sumber: The Verge


Seorang Kanak-Kanak Buat Livestream Fortnite Untuk Kumpul Dana Rawatan Kanser Bapanya

Seorang kanak-kanak dari Kanada kini dalam satu misi yang paling bermakna dalam hidupnya. Beliau yang dikenali sebagai Zyl kini dalam usaha untuk mengumpul dana bagi membiayai rawatan kanser yang dihidapi oleh bapanya.
Sejak lima hari yang lalu, Zyl telah mengadakan livestream Fortnite di Twitch. Beliau mengadakan livestream selama 10 jam sehari untuk mengisi tabungnya — misinya ialah untuk kumpulkan wang sebanyak USD8,000, dan beliau kini sudahpun berjaya mengumpulkan USD13,000.
Bapanya dilaporkan menghidap kanser rektum di tahap keempat. Kanser itu telah merebak ke merata bahagian badannya dan doktor telah menyatakan yang peluang bapanya untuk selamat semakin tipis, walaupun tetap menjalani sesi kemoterapi. Pada ketika ini, bapanya lebih banyak meluangkan masa terbaring di atas katil kerana kurang mampu lagi untuk berjalan.
Di sebalik kenyataan sebegitu yang dikeluarkan oleh doktor, Zyl tetap teguh meneruskan usahanya untuk mengumpulkan dana, dan beliau mengucapkan ribuan terima kasih kepada komuniti Fortnite.
Katanya dalam satu livestream terbaru, melihat bapanya tersenyum menjadikan beliau sebagai kanak-kanak paling bahagia di dalam dunia. Kadang-kala bapanya muncul di hadapan kamera livestream Zyl, walaupun mengalami kesukaran untuk berjalan.
Channel Twitch beliau ialah twitch.tv/zyltv, dan korang boleh menyokong dan membantunya melalui Creator Code: Zyl-is-bad
Kisah Zyl tidak berakhir di situ sahaja. Zyl merupakan peminat setia pertandingan-pertandingan rasmi Fortnite yang dianjurkan Epic Games. Dua pemain Fortnite yang terkenal, Xxif dan Ronaldo, telah bersetuju untuk menaja penginapan dan penerbangan Zyl dan bapanya ke New York untuk menyaksikan World Cup Finals Fortnite.

Zyl sememangnya memberikan satu inspirasi kepada kita semua. Dalam apa jua keadaan, senipis mana harapan yang masih tinggal, jangan sesekali berputus asa untuk terus berusaha. Walau apa jua cara sekalipun, perjuangan harus diteruskan — hendak seribu daya, tak hendak seribu dalih.
Sumber: Blastingnews, TalkEsports


Siri Netflix Resident Evil Dilaporkan Akan Mula Penggambaran Pada Jun Ini, Mempunyai 8 Episod

Sehingga ke hari ini, tiada kata rasmi daripada pihak Netflix yang mengatakan mereka sedang membikin siri TV untuk Resident Evil. Tapi, setahun yang lalu, ada laporan yang mengatakan sedemikian.
Terbaru, satu lagi laporan telah muncul mengatakan bahawa siri TV Resident Evil yang sedang diterbitkan oleh Netflix akan memulakan pra-produksi pada April, memulakan penggambaran pada Jun dan akan membawakan 8 episod yang setiap satunya berdurasi 60 minit.
Laporan ini datang dari Redanian Intelligence yang turut mengatakan penggambaran tersebut dijangka akan tamat pada Oktober, dan dikatakan lokasi hab produksi untuk siri ini ialah di Afrika Selatan.
Laporan sebelum ini mengatakan Netflix enggan memberikan komen, menunjukkan yang projek ini masih lagi dalam tahap awal pembangunan. Laporan tersebut mengatakan yang perancangannya adalah untuk siri ini mengembangkan universe Resident Evil dan mendalami mitologi sedia ada. Ia juga dikatakan yang siri TV ini akan mengekalkan premis asas, yang mana turut akan menjadi persediaan kepada francais filem pula.
Siri TV tersebut dikhabarkan akan mengembara ke pekerjaan gelap dalaman Umbrella Corporation dan orde baru dunia yang berpunca daripada penyebaran T-virus.
Sekiranya laporan ini benar, kita mungkin akan dapat menyaksikan siri ini ditayangkan pada tahun hadapan, mengambil kira penggambaran tamat pada Oktober 2020, dan proses pasca-produksi yang berjalan selama beberapa bulan.
Pada ketika ini, kita nantikan sajalah sebarang pengumuman rasmi daripada Netflix dan berharap laporan ini adalah sahih.


Kelajuan GPU Nintendo Switch Dilaporkan 40% Lebih Perlahan Apabila Diangkat Dari Dock

Letakkan ia di dock ataupun bawa ke mana-mana – ada perbezaannya.

Antara fungsi utama Nintendo Switch yang mengujakan para peminat adalah dengan memberi pilihan kepada pemain sama ada ingin bermain di televisyen dan letakkan di dock-nya, atau jadikannya sebagai handheld dan bermain di mana-mana sahaja. Walaupun pilihan ini telah diperlihatkan secara langsung kepada umum dengan cukup mengagumkan, namun mungkin ia terdapat sedikit kekurangan apabila bermain bukan dari dock-nya.
Menurut laporan terbaru daripada Eurogamer, yang memetik daripada beberapa sumber yang tidak disebutkan namanya, kelajuan Switch dikatakan akan lebih perlahan sebanyak 40 peratus apabila pemain menjadikannya handheld, atau dalam kata lain, mengangkat ia dari dock-nya. Walaupun kelajuan CPU dan kelajuan controller memori-nya dilaporkan tidak berubah dalam mana-mana konfigurasi (diletakkan di dock ataupun tidak), namun kelajuan GPU-nya dikatakan akan turun dengan drastik.

Segala spekulasi ini bakal terjawab tidak lama lagi apabila Nintendo akan mengadakan Switch Presentation 2017, yang akan diadakan pada 13 Januari, di mana ia bakal mendedahkan segala info tentang konsol terbaru ini.
Switch akan dilancarkan pada bulan Mac 2017.


Konami Dan FC Barcelona Umum Kerjasama Untuk Promosikan Bola Sepak Akar Umbi Di Indonesia

Sebuah lagi projek kerjasama akan dijalankan antara Konami dan FC Barcelona.

Konami mengumumkan sebuah lagi projek terbaru bersama kelab Premium Partner mereka dalam siri Pro Evolution Soccer (PES), FC Barcelona untuk promosikan bola sepak akar umbi di Indonesia. Projek ini dijalankan selepas Konami memberikan sumbangan sebanyak USD100,000 kepada yayasan kelab bola sepak terkemuka dari Sepanyol itu, FC Barcelona Foundation.
Dalam kenyataan yang dikeluarkan, Konami telah memberikan sumbangan itu kepada FC Barcelona Foundation bagi mempromosikan projek akar umbi dan memohon agar ia digunakan kepada inisiatif yang berpangkalan di Asia. FC Barcelona Foundation telah mencadangkan agar ia digunakan dalam FutbolNet, sebuah projek mereka yang diadakan di Indonesia bermula Julai ini.
Idea FutbolNet adalah untuk memperkenalkan sesi kejurulatihan dan latihan berstruktur berasaskan prinsip-prinsip utama kelab ini, yang mana ia akan membawa nilai positif dan pendidikan dalam sukan ini kepada lebih 450,000 kanak-kanak, remaja dan dewasa – dan ia telah berkembang ke 50 rantau.

Projek di Indonesia yang akan ditaja oleh Konami ini akan memperkenalkan, melatih, dan memudahkan perkembangan prinsip FutbolNet di Jakarta Utara dan Jawa Barat. Ia akan melatih 60 jurulatih yang mencapai standard FC Barcelona, di mana pemohon yang layak adalah yang berumur 21 hingga 40 tahun. Jurulatih-jurulatih ini kemudiannya akan dihantar dan disokong untuk menyelia latihan kepada 3000 kanak-kanak yang berumur 6 hingga 12 tahun.
Latihan akan diadakan antara Julai 2017 hingga Januari 2018, dan selepas latihan selesai, status bersijil akan diperoleh, membantu mereka untuk menambahbaik sebagai seorang jurulatih di masa hadapan.
“Kami sangat berbesar hati untuk bekerjasama membawakan projek FutbolNet yang dimiliki FC Barcelona kepada Indonesia,” kata Masami Saso, President of Konami Digital Entertainment B.V. “Usaha FC Barcelona membangunkan pemuda melalui promosi kerjasama adalah sebuah projek yang sangat mengagumkan, dan kami sangat berbesar hati untuk membantu ia mengembangkan pencapaiannya. Siri PES telah mendapat manfaat yang besar daripada sokongan FC Barcelona dan kami sangat teruja untuk berada sebahagian daripada projek yang akan membawakan peluang yang besar di Indonesia, membuktikan bahawa sukan dan pemenang boleh memberi manfaat kepada komuniti.”

Dalam berita yang lain, game bola sepak daripada Konami akan datang, PES 2018 bakal dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: Buat Pertama Kali Sejak Sekian Lama, PES 2018 Akan Adakan Online Beta Pada Bulan Julai Nanti


TIME Sedang Giat Berunding Dengan Kerajaan Untuk Internet Lebih Pantas Dan Murah

Sabar ya gamers yang selalu lagging tu. Usaha sedang giat dijalankan!
Sumber Gambar: The Malaysian Reserve.
Time dotCom Bhd (TIME) telah mula untuk giat berunding dengan kerajaan untuk aspirasi menggandakan kelajuan Internet dan harga yang diturunkan separuh untuk rakyat Malaysia, lapor New Straits Times.
Kerajaan perlu lebih bertegas dalam menyatakan apa yang mereka mahu lakukan kepada syarikat telekomunikasi dan perjanjian bagi menjayakan aspirasi ini, kata ketua pengarah eksekutif TIME, Afzal Abdul Rahim.
“Kami lebih daripada gembira untuk terus melabur dan memperluaskan liputan kami. Tetapi ia masih terlalu awal untuk memuktamadkan dan ia memerlukan masa untuk kesemua pihak menghadamnya,” kata beliau.
Afzal berkata bahawa TIME ingin melabur untuk memperluaskan lagi sambungan liputan, namun sesetengah kawasan berkemungkinan tidak dapat dimajukan kerana ketiadaan infrastruktur.
“Kami tidak dapat (memperluaskan) ke hartanah persendirian (landed property) kerana kami tidak mempunyai akses kepada tiang. Kami juga tidak boleh memasang tiang-tiang baru. Tanpa akses kepada tiang atau kebolehan untuk menyewa atau memasang tiang, kami tidak mampu untuk mencapai hartanah persendirian,” jelas beliau lagi.
Apabila ditanyakan tentang sama ada mahu menyewa infrastruktur fiber dan servis yang dimiliki oleh syarikat telekomunikasi lain, beliau berkata TIME lebih selesa untuk mempunyai kawalan penuh terhadap kualiti servis bagi memastikan operasi yang lebih lancar.
Kami berharap aspirasi ini dapat dipermudahkan dan diselesaikan dengan segera agar kita semua gamers boleh memiliki Internet yang stabil dan pantas dengan harga yang berpatutan. Ia secara tak langsung akan membantu melancarkan lagi perkembangan industri esport di tanah air.


6 DLC Akan Dimasukkan Dalam Season Pass Bagi Final Fantasy XV!

Season pass ini dijangkakan akan memberikan pelbagai content tambahan kepada Final Fantasy XV.

Season pass ini akan disertakan bersama dalam pakej pre-order bagi  “Digital Premium Edition” yang berharga RM 339. Ia juga boleh dibeli secara berasingan di PlayStation Store pada harga RM 80.
Berikut adalah senarai DLC yang bakal dimuatkan dalam season pass Final Fantasy XV.

“Booster Pack” (DLC #1)
“Episode Gladiolus” (DLC #2)
“Holiday Pack” (DLC #3)
“Episode Ignis” (DLC #4)
“Episode Prompto” (DLC #5)
“Expansion Pack” (DLC #6)

Menurut direktor Final Fantasy XV, Hajime Tabata menyatakan rancangan yang rapi telah dilakukan untuk kandungan season pass. Ia akan mempunyai pelbagai add-on yang melibatkan penambahan jalan cerita, kostum dan juga beberapa lagi kandungan ekstra.


Pengeluaran WiiU Akan Ditamatkan Minggu Ini

Untuk memberikan laluan kepada pengeluaran Nintendo Switch.

Nintendo akan mengeluarkan WiiU terakhir mereka pada Jumaat ini menurut laporan Eurogamer, menurut sumber-sumber yang diterima oleh mereka. Ini bukanlah suatu yang mengejutkan kerana konsol terbabit tidak mendapat sambutan yang menggalakkan.
WiiU hanya mampu mencapai jualan sebanyak 13 juta sejak ia diperkenalkan pada 2012.
Ditambah dengan respon yang memberansangkan melibatkan Nintendo Switch, pastinya Nintendo ingin bersiap sedia untuk pelancarannya pada tahun 2017.


Kemaskini Kandungan Tambahan Percuma Akan Hadir Dalam New Pokémon Snap

Siapa dah bersedia untuk menangkap lebih banyak fotografi kenangan dengan Pokémon? Kemaskini kandungan tambahan percuma akan hadir dalam New Pokemon Snap pada 3 Ogos 2021.

Kemaskini percuma ini akan membawa tiga kawasan tambahan dan 20 Pokémon baru. Perkara pertama yang ditunjukkan adalah Mew yang suka bermain melambai di kamera, ibarat mengatakan “Takkan korang boleh lupakan bos terakhir game asal Pokemon Snap?” Kawasan yang ditunjukkan kelihatan seperti kawasan yang diinspirasikan dari siri pertamanya di N64; Secret Side Path, Mightywide River, dan Barren Badlands.

Tidak juga ketinggalan sebuah mekanik baru yang sangat mengujakan di dalam kawasan Secret Side Path! Kalau korang pernah tengok ‘Honey, We Shrunk Ourselves’ pemain bakal mengecil dengan kenderaan Neo-One dan melihat pokemon kecil yang kini kelihatan seperti gergasi! Menyusup celahan rumput dan kagumi pokemon-pokemon di keliling persekitaran.Kawasan Mightywide River membawa korang dalam pelayaran ala-ala tubing mengikut arus sambil mengambil gambar pokemon berenang dan berehat di tepi tebing. Laluan kawasan baru terakhir adalah Barren Badlands, di mana anda akan menerokai lembah berbatu merah yang indah. Onyx kelihatan mencucuk kepalanya keluar dari dinding gua tersebut.
Game ‘New Pokemon Snap’ sudah agak memadai untuk harga dan kandungan sedia ada, dengan penambahan baru ini akan membuat game ini lebih seronok untuk dimainkan kembali! Tiada siapa sangka penambahan akan berlaku apatah lagi secara percuma! Terima kasih Bandai Namco!


The GamePlan 2016: Raikan eSports dan Pop-Culture Jepun!

GamePlan 2016 yang bermula sejak Mei lepas dengan pertandingan-pertandingan eSports akhirnya mencapai ke acara kemuncak – GamePlan 2016: Game Anime Expo!

Apa yang best sangat? Memang banyak acara yang disenaraikan selain booth-booth jualan, sampai tak terkejar team JomGaming dibuatnya! Jadi, jom kita tengok apa yang berlaku di Tunku Abdul Rahman University College hujung minggu sudah.

Kita mulakan dengan acara-acara eSports yang dianjurkan, masing-masing dengan tawaran hadiah yang cukup menarik.
FV Cup 2016 Capcom Pro Tour Asia

Flash Vision (FV) Cup, adalah tournament Street Fighter 5 terakhir bagi fighter-fighter yang ingin mengumpul mata kelayakan ke Capcom Pro Tour Asia Finals pada 17 November ini. Dua format dipertandingkan di FV Cup, 3v3 dan 1v1.
[su_slider source=”media: 22373,22374″]
Hori|Sako muncul juara 1v1 FV Cup selepas perlawanan yang sengit menentang GGP|Kazunoko. Team Singapore yang terdiri daripada VanillaLollipop, RZR|Gackt dan RZR|Xian pula muncul juara format 3v3.
Tahniah diucapkan kepada para pemenang dan peserta. Tak sabar tunggu FV Cup 2017 pula. Khabarnya nak import Daigo Umehara pula!
MSI Master Gaming Arena DotA2

MSI Master Gaming Arena DotA 2 yang sudah berlangsung sejak September lalu akhirnya menemui kemuncaknya di GamePlan Final Round!
16 pasukan telah terpilih daripada pusingan kelayakan – 2 pemenang teratas daripada peringkat kelayakan di 4 cybercafe dan 8 pemenang teratas daripada peringkat kelayakan GamePlan telah berjaya menempatkan diri mereka ke acara ini.
[su_slider source=”media: 22429,22430,22431″]
Di hujung acara, para pemenang telah diumumkan! Pasukan Fire muncul juara membawa pulang wang kemenangan RM 5000, pasukan Mimo-mimo memenangi tempat kedua dengan wang kemenangan RM3000 dan tempat ketiga dimenangi oleh pasukan Bracer King dengan wang kemenangan RM2000.
DotA2 Inter School Cyber Challenge

DotA2 Inter School Cyber Challenge telah pun bermula sejak Jun lepas dengan pusingan kelayakan di 8 kolej di serata Malaysia. Selepas perlawanan Grand Finals, akhirnya pemenang diumumkan!
[su_slider source=”media: 22407,22408,22409″]
Pasukan Nub Stack daripada INTI International College Subang muncul juara dan membawa pulang hadiah kemenangan sebanyak RM1500. Tempat kedua dengan wang kemenangan RM1000 pula dimenangi oleh Cowbee daripada Tunku Abdul Rahman University College, dan tempat ketiga dengan wang kemenangan RM500 pula dimenangi oleh Wolfstein INTI College Nilai.
FIFA 17 Grand Slam

FIFA 17 Grand Slam yang dikendalikan oleh GamesBond kali ini mungkin adalah tournament FIFA 17 yang pertama sejak game tersebut dilancarkan baru-baru ini.
Selepas perlawanan dua hari dan peringkat Finals yang selari dengan konsert J-idols di pentas utama, sedikit tidak mematahkan semangat para pemain FIFA terutama sekali mereka yang berada di Top 4.
[su_slider source=”media: 22436,22437,22438,22439,22441″]
Akhirnya pemenang diumumkan! Tempat pertama dengan wang kemenangan RM1000 dimenangi oleh Qito. Tepat kedua dimenangi oleh TI.Aramis, tempat ketiga dimenangi oleh Fenrir dan tempat keempat dimenangi oleh wtf.madix. Tahniah diucapkan kepada para pemenang dan peserta!
Asetto Corsa

Bagi penggemar game simulator pemanduan, pasti tidak terlepas untuk menyaksikan acara Assetto Corsa Racing Simulator Tournament ini! Tak sangka ramai jugak peminat bagi game ini!
[su_slider source=”media: 22393,22394,22395,22396″]
Juara dimenangi oleh Ayman Aqeem dengan wang kemenangan RM1000, tempat kedua dan RM500 dimenangi oleh Aiman Haziq dan tempat ketiga dan RM300 dimenangi oleh Amir Haziq.
Calibur of Spirit

Calibur of Spirit, game MOBA yang mirip League of Legends ini turut dipertandingkan di GamePlan 2016. Terhibur kitorang tengok perlawanan dan heroes yang ada dalam game ini! Bagaimanapun, para pemain telahpun bertanding dan pemenang telahpun diumumkan.
[su_slider source=”media: 22432,22433,22434″]
Tempat pertama dimenangi oleh GameFun.Affluent, tempat kedua dan ketiga pula dimenangi oleh pasukan FFC dan pasukan TeamCHRONOS.
MSI Master Gaming Arena Hearthstone

Acara Heathstone turut diadakan, malangnya team JomGaming tidak sempat merakamkan acara tersebut.
Cosplayers

Selain daripada acara-acara eSports, GamePlan turut membariskan acara-acara yang meraikan pop-culture Jepun seperti anime, cosplay dan J-idols! Semestinya kitorang tertarik dengan kehadiran dua cosplayers terkenal, Kazumi Noomi dan Misaki! Tak percaya, tengok aje gambar-gambar di Facebook mereka.
GamePlan X MCT: Cosplay Drafting Session & CosLeague Asia Malaysia Cosplay Competition
Pertandingan cosplay terbaik jga telah diadakan, di mana pemenang akan dipaparkan di Malaysia Cosplay Toshokan dan juga beberapa saluran TV! Nak tengok cosplay-cosplay terbaik? Saksikan video penyampaian anugerah di SINI!
Konsert J-Idols

Di samping itu, untuk dua malam berturut-turut, GamePlan turut menganjurkan konsert J-Idols yang menampilkan kumpulan Luce Twinkle Wink dan Stella Beats. Team JomGaming kagum dengan kehadiran kipas-susah-mati kumpulan ini yang menari dan menyanyikan lagu-lagu mereka dengan penuh semangat! Malangnya kami dilarang mengambil sebarang gambar kedua-dua kumpulan ini. Korang nak tengok, YouTube pon ada.

Selepas dua hari berkampung di Tunku Abdul Rahman University College, team JomGaming sangat berpuas hati dengan perjalanan dan kepelbagaian acara yang ada di The GamePlan 2016. Hanya gangguan elektrik pada hari kedua sedikit mengganggu pengalaman kitorang, tetapi ianya tetap tidak dapat mencalarkan keseronokan para hadirin, atlit eSports dan team JomGaming.
Tahniah kepada pihak penganjur di atas acara yang memang best ni! Tak sabar tunggu GamePlan 2017 pula nanti.


Nioh Akan Dilancarkan Untuk PC Pada November Ini

Bersedia untuk melibas samurai korang, PC gamers!

Nioh, game yang sebelum ini eksklusif untuk PS4, akan dilancarkan di platform PC pada 7 November ini.
Nioh yang akan dikeluarkan di PC ini akan ditampilkan sekali dengan segala kandungan muat-turun yang telah dilancarkan oleh Koei Tecmo di PS4 sebelum ini, iaitu Nioh: Complete Edition. Nioh telah dilancarkan di PS4 pada 7 Februari lalu.
Kata Koei Tecmo, versi yang dibawakan ke PC akan ada “mode grafik yang ditambahbaik.”

Celebrating #Nioh: Complete Edition on Steam, @TeamNINJAStudio is offering players a brand-new item, the Dharmachakra Kabuto helmet! pic.twitter.com/93pOHHLZaF
— KOEI TECMO EUROPE (@koeitecmoeurope) October 2, 2017
JomBaca: Nioh: Boleh Beli or Boleh Blah!?


Rockstar Secara Rasminya Umumkan Red Dead Redemption 2!

Setelah dua hari berjaya membuat peminat-peminatnya terliur, kini Red Dead Redemption 2 dengan rasminya diumumkan oleh Rockstar!

Rockstar secara rasminya telah melancarkan laman web rasmi, sekaligus mengumumkan Red Dead Redemption 2. Ia bakal dilancarkan pada musim luruh 2017 (antara bulan September hingga Disember).
Trailer rasmi bakal dikeluarkan pada 20 Oktober 2016, 11 malam (waktu Malaysia).
Pengumuman tersebut juga telah mengesahkan bahawa game ini bakal mempunyai pengalaman online multiplayer. Berikut adalah kenyataan yang dikeluarkan:

Developed by the creators of Grand Theft Auto V and Red Dead Redemption, Red Dead Redemption 2 is an epic tale of life in America’s unforgiving heartland. The game’s vast and atmospheric world will also provide the foundation for a brand new online multiplayer experience.


Perbincangan Ambil-Alih Discord Oleh Microsoft Dilaporkan Tidak Berjaya, Ditamatkan

Bulan lalu, terdapat laporan mengatakan bahawa Discord dan Microsoft sedang dalam perbincangan untuk proses pengambil-alihan dengan nilai melebihi USD10 billion (sekitar RM41 billion).
Walau bagaimanapun, menurut laporan terbaharu daripada The Wall Street Journal, perbincangan tersebut dikatakan tidak berjaya dan telah ditamatkan.
Discord dilaporkan telah menamatkan perbincangan untuk menjual platform perbualan gamer popular itu kepada beberapa syarikat, termasuk Microsoft. Sebab mereka menamatkan semua perbincangan ini kerana yakin mereka sedang menunjukkan prestasi baik dan lebih suka untuk terus menjadi syarikat bebas buat masa ini.
Kenyataan ‘buat masa ini’ memberikan petunjuk bahawa mereka mungkin akan membuka sekali lagi perbincangan pengambil-alihan pada masa akan datang.
Sebelum ini, ura-ura pengambil-alihan ini dikuatkan lagi apabila Microsoft secara rasmi mengumumkan yang servis Xbox Live kini telah menukar labelnya kepada hanya kepada Xbox network. Walaupun Microsoft menyatakan faktor penukaran ini adalah disebabkan tidak mahu mengelirukan pemain antara Xbox Live Gold (yang dah pun digunakan sejak sekian lama), ramai menjangkakan ia sebenarnya ada kaitan dengan pengambil-alihan Discord.


No Straight Roads Memperkenalkan DJ Subatomic Supernova – Gameplay Bos Pertama!

Metronomik telah membawakan game yang mereka sedang bangunkan, No Straight Roads, ke PAX EAST yang diadakan di Boston, Amerika Syarikat.
Bersempena dengan acara itu, mereka telah memperlihatkan gameplay bos pertama yang ada dalam game ini, yang mana bos tersebut digelar DJ Subatomic Supernova. Korang tonton sedikit gameplay yang telah mereka kongsikan di bawah:

Secara ringkasnya, No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game tempatan yang diketuai oleh Wan Hazmer, bekas pembangun Square Enix yang menjadi lead game designer untuk Final Fantasy XV.

No Straight Roads akan dilancarkan pada musim bunga 2019 (sekitar Mac hingga Jun) untuk PC (Steam) dan PS4.


Trailer Super Saiyan Biru Goku, Vegeta Dikeluarkan Untuk Dragon Ball FighterZ! Mengganas Dengan Saiyan Paling Berkuasa!

Bersedia untuk mengganas dengan menggunakan dua karakter Super Saiyan paling berkuasa ini!

Minggu lalu, kami telah melaporkan bahawa Super Saiyan Biru Goku dan Super Saiyan Biru Vegeta akan ditampilkan dalam game Dragon Ball FighterZ, namun pada masa itu masih tiada kata rasmi daripada Bandai Namco.
Terbaru, penerbit game itu telah mengeluarkan sebuah video gameplay trailer terbaru, mengesahkan dan memaparkan aksi-aksi Super Saiyan Biru Goku dan Super Saiyan Biru Vegeta dalam game fighting yang akan dikeluarkan pada tahun hadapan itu.
Saksikan aksi penuh memukau dan mengancam dalam video di bawah:

Dalam trailer ini juga, mereka telah mendedahkan ganjaran yang bakal pemain dapati apabila melakukan pre-order, iaitu dapat unlock dua karakter Super Saiyan Biru ini lebih awal, akses awal kepada open beta, dan 2 lobby avatar eksklusif.
Bandai Namco juga telah mengumumkan Dragon Ball FighterZ CollectorZ Edition sebelum ini.
Dragon Ball FighterZ akan diterbitkan pada Februari 2018 untuk PlayStation 4 & Xbox One.
JomBaca: Pendaftaran Closed Beta Dragon Ball FighterZ Kini Telah Dibuka, Daftar Sekarang Sebelum Terlambat!


Ini Trailer Sinematik CGI Horizon Forbidden West, Jualan Horizon Zero Dawn Cecah 20 Juta Unit Di PS4, PC

Sony dan Guerrilla Games telah berkongsikan dua perkara penting untuk francais cemerlang mereka.
Pertama, mereka telah mengeluarkan trailer sinematik CGI untuk Horizon Forbidden West, menjelang beberapa hari sebelum pelancarannya pada minggu hadapan.
Apa yang membuatkan para peminat teruja dengan trailer ini adalah ia seolah-olah mengacah yang Aloy mungkin dibenarkan untuk menunggang seeokor burung robotik besar dan kemudian terbang bersamanya.
Jom layan:

Kedua, mereka telah mengesahkan yang jualan Horizon Zero Dawn telah berjaya melepasi 20 juta unit di PS4 dan PC, setakat 28 November 2021. Lebih menarik, mereka juga mendedahkan yang game pertama itu telah mengumpulkan lebih 1 bilion jam dimainkan di kedua-dua platform tersebut.

Wow, Horizon Zero Dawn has officially sold over 20 MILLION copies around the world across PS4 and PC! What an incredible achievement @Guerrilla, and a big thank you to our hugely supportive fans! Now, let's get ready to visit #HorizonForbiddenWest in a week… pic.twitter.com/OsG3jLY2fX— Hermen Hulst (@hermenhulst) February 11, 2022

Horizon Forbidden West akan dilancarkan pada 18 Februari ini untuk PS5 dan PS4. Kami sedang bermain sekuel ini, dan review akan diterbitkan pada 14 Februari ini.


Wild West Online: Video Game MMO PvP Seperti Red Dead Redemption Dibina Khas Untuk PC

Sebuah imej telah leaked di forum Grand Theft Auto semalam memaparkan seorang lelaki berpakaian koboi seperti karakter John Marston dari Read Dead Redemption. Tetapi ramai mengandaikan ianya bukan game Read Dead Redemption 2. Jadi game apakah itu?

Dibawakan oleh penerbit DJ2 dan studio baru 612 Games, Wild West Online ialah video game open-world PvP MMO di mana pemain boleh membentuk kumpulan untuk sama ada melanggar atau mempertahankan undang-undang, mengembara di pendalaman atau bermain kad di salon.
Pencipta Wild West Online menjangkakan untuk melancarkan Kickstarter sebanyak $250,000 pada hujung bulan ini. Pasukan pembina sedang menghasilkan versi teras untuk game itu, yang mana mungkin akan hadir pada tahun ini. Kickstarter itu bertujuan untuk mnedapatkan pembiayaan tambahan untuk meluaskan lagi ciri-cirinya.

Berdasarkan kata-kata dari Timbalan Presiden Kreatif di DJ2, Stephan Bugaj, Wild West Online dihasilkan untuk mereka yang sudah letih menunggu Red Dead Redemption untuk dikeluarkan di PC. Wild West Online mempunyai banyak persamaan dengan mod online Red Dead Redemption. Apa yang membezakan adalah Wild West Online ialah game MMO di mana beratus-ratus pemain berkumpulan dalam satu dunia yang luas.
Wild West Online lebih dari sekadar versi knock-off mod online Red Dead Redemption. Korang takkan terikat dengan permainan polis vs perompak. Pemain boleh menjadi sebagai pencari gali emas atau petani, yang mana sumber yang pemain keluarkan akan memberikan kesan kepada sistem ekonomi pemain. Pengumpulan sumber dan pembinaan kem akan memberikan aspek dari segi sosial dalam MMO. Sistem crafting juga bergantung kepada mencari dan mempelajari resepi baru.

Wild West Online tidak perlu menampilkan ciri-ciri seperti sistem skill dan progression yang menyeluruh. Akan ada jalan cerita, karakter dan gameplay, tapi mereka masih belum menghasilkan penuh tentang bagaimana sistem progression itu akan berjalan.
Sistem undang-undang Wild West Online sama seperti game dari Rockstar itu. Pemain yang melakukan jenayah akan mendapat bintang wanted, dan akan diburu oleh pemain-pemain yang menjadi sebagai polis atau pemburu bounty. Sistem geng juga akan memberikan persaingan menarik antara kumpulan-kumpulan penyamun dan pemburu bounty yang berbeza.

Ada banyak cara untuk melanggar undang-undang selain membunuh, mencuri akan menjadi teras dalam kehidupan penyamun. DJ2 mempunyai visi untuk rompakan bank atau mencuri barang dari pemain lain. Namun jika ianya dilakukan berulang kali, pemain boleh dibuang dari bandar dan perlu tinggal di tempat persembunyian penjahat.
Satu perbezaan dalam game ini adalah ia hanya menampilkan ciri tempat menentang pemain lain. Menjadi dikehendaki tidak memberi kesan kepada NPC, namun semua itu boleh diubah dalam kemaskini akan datang di mana jika pemain melakukan jenayah, individu lain akan cuba memburu pemain.

Wild West Online mungkin ada mengambil sedikit tema survival. Tapi matlamat utama game ini ialah bukan hanya untuk teruskan hidup, tapi bersosial dengan pemain lain. Kematian juga akan memberi kesan kepada tahap wanted, tapi mereka masih sedang membinanya. Tidak akan ada kematian kekal atau hukuman berat.
Korang mungkin skeptikal terhadap game ini kerana tiada gameplay footage. Jika Wild West Online mendapat pembiayaan sebanyak 1.75 juta, 612 Games akan menambah rompakan kereta api sebagai sebahagian dalam kemaskini “season one”. Jika DJ2 mendapat $400,000, mereka akan menambah karakter perempuan.

Wild West Online mungkin akan dikeluarkan pada waktu yang sama dengan Red Dead Redemption iaitu pada musim luruh 2017. Ia agak susah untuk kita endahkannya kerana ia dibina dari bawah untuk PC. Studio itu merancang untuk menambah elemen cerita dan ciri-ciri yang lebih besar dan berat untuk kemaskini akan datang.


Pelakon Superman, Henry Cavill Akan Melakonkan Watak Geralt of Rivia, The Witcher!

Bukan calang-calang pelakon Netflix ambik. Nah, Superman terus jadi Witcher!

Khabar berita pembikinan siri TV The Witcher di Netflix sudah lama bertiup. Misteri sekian lama adalah – siapakah yang selayaknya memainkan watak Geralt of Rivia?
Sebagai karakter utama dalam francais novel, komik dan game tersebut, Geralt selaku The Witcher memainkan peranan penting dalam menceritakan mainan emosi dan pilihan moral karakter tersebut di dalam dunia fantasy novel Andrzej Sapkowski.
Akhirnya misteri ini terungkai.

Beberapa hari lepas, Henry Cavill yang ditemuramah IGN pernah mengatakan beliau berminat untuk memainkan watak Geralt di dalam adaptasi siri TV ini. Malahan beliau turut suka akan siri novel asal yang menjadi inspirasi kepada komik dan game dibangunkan CD Projekt Red.

Hari ini, Netflix pula mengumumkan Henry Cavill adalah Geralt yang kita nantikan selama ini! Pelakon yang terkenal sebagai Superman dalam DC Extended Universe ini akan melabuhkan mantel Superman dan menghunus pedang besi dan perak bagi menentang musuh nyata dan mistik!
Henry Cavill akan menjadi watak utama di dalam siri Netflix 8-episod yang dibangunkan oleh Lauren Schmidt Hissrich. Siri ini akan difilemkan berdasarkan 8 novel dan koleksi cerita The Witcher Saga. Jadi rupa dan rekaan karakter yang dilihat di dalam game The Witcher mungkin takkan menyerupai rekaan di dalam siri ini nanti.

Bosslogic, seorang peminat telah menghasilkan fanart Henry Cavill sebagai Geralt. Kitorang boleh katakan, dengan kuasa mekap dan CGI – Henry Cavill boleh menyerupai Geralt dengan caranya yang tersendiri.
Apa pendapat korang? Suarakan di komen Facebook dan Twitter kitorang!


Nampaknya, Ramai Yang Menanti Kehadiran Mario Ke iOS

Ramai sudah tidak sabar menunggu tukang paip ini melompat ke platform lain!

Pada suatu ketika dahulu, Nintendo enggan memasuki platform mobile tetapi semuanya telah berubah dengan projek yang dikenali sebagai Super Mario Run. Diumumkan pada September lepas, ia merupakan kerjasama antara Nintendo bersama developer DeNA untuk pasaran iOS.
Apa yang lebih mengagumkan, sebanyak 20 juta pengguna iOS telah berdaftar untuk mendapatkan pemberitahuan apabila ianya akan berada dipasaran kelak. Untuk sebuah game free-to-play yang baru diumumkan sekitar 2 bulan, ini sememangnya mengagumkan. Perkara ini telah disampaikan oleh Tim Cook kepada laman BuzzFeed Japan.
Jika projek terbaru Nintendo ini berjaya, tidak mustahil kita akan dapat lihat lebih banyak produk keluaran Nintendo membanjiri iOS dan Android.

Tim Cook to BuzzFeed Japan: Super Mario Run already boasts 20 million iOS users who chose to get notifications when the game is out in Dec.
— Dr. Serkan Toto / Kantan Games Inc. (@serkantoto) October 14, 2016


John Marston Tampil Dalam Trailer Ketiga Red Dead Redemption 2, Lihat Box Art Yang Garang Ini

Bintang Red Dead Redemption kembali dalam game prekuelnya!

Selepas mengeluarkan trailer kedua kira-kira enam bulan lalu, Rockstar akhirnya mengeluarkan trailer ketiga untuk Red Dead Redemption 2. Seperti juga trailer sebelum ini, trailer kali ini masih lagi hanya memaparkan kisah dan naratif game ini berbanding menunjukkan gameplay-nya.
Tak perlu cerita panjang, korang saksikanlah trailer ini yang turut menampilkan protagnis dari game pertama, John Marston:

Red Dead Redemption pertama menggunakan latar belakang tahun 1911, manakala Red Dead Redemption 2, iaitu prekuelnya, akan berlaku pada tahun 1899. Di bawah adalah penerangan yang dikeluarkan oleh Rockstar tentang game terbaru mereka ini, walaupun ia tidak mendedahkan banyak tentang apakah jalan cerita yang bakal disajikan:

America, 1899. The end of the wild west era has begun as lawmen hunt down the last remaining outlaw gangs. Those
who will not surrender or succumb are killed.
After a robbery goes badly wrong in the western town of Blackwater, Arthur Morgan and the Van der Linde gang are forced to flee. With federal agents and the best bounty hunters in the nation massing on their heels, the gang must rob, steal and fight their way across the rugged heartland of America in order to survive. As deepening internal divisions threaten to tear the gang apart, Arthur must make a choice between his own ideals and loyalty to the gang who raised
him.

Di samping itu, Rockstar juga telah mendedahkan box art untuk game ini. Ia sememangnya nampak menyerlah dan garang!

Red Dead Redemption 2 akan dilancarkan pada 26 Oktober ini di PS4 dan Xbox One.


Rainbow Six Siege: Patch 1.2 Memberi Penambahbaikan Yang Signifikan!

Hari ini, pemain di PC telah diberikan patch 1.2, manakala pemain di PS4 & Xbox One pula akan hadir pada 14 Januari nanti.

Patch 1.2 notes yang telah dikeluarkan Ubisoft pada kali ini telah menyenaraikan beberapa isu penting yang dibaiki. Antara penambahbaikan yang berjaya menarik perhatian kami adalah:

Penambahbaikan pendaftaran hit: tick rate server telah dinaikkkan kepada 60 kali per saat untuk semua region.
Penambahbaikan matchmaking, di mana skuad yang hanya mempunyai 4 orang sahaja kini lebih mudah untuk menemukan game session.
Pemain di PC kini boleh memilih data centre (hanya untuk platform PC buat masa ini)
Memperbaiki bug di mana pemain akan tersekat dan tidak boleh bergerak selepas melakukan rapple (namun, ia masih dalam usaha untuk dibaiki dengan lebih baik)
Pengaktifan bonus Season Pass buat sementara waktu pada tempoh hari kini telah dimatikan.

Mengenai kelewatan Patch 1.2 ini dikeluarkan di console, Ubisoft mengatakan ia adalah disebabkan proses deployment ke PC adalah lebih cepat jika dibandingkan dengan console, oleh itu, mereka ingin mencubanya dahulu di platform PC jika terdapat sebarang masalah.
Dalam kenyataan yang lain pula, Ubisoft mengatakan Patch 1.3 akan hadir pada pertengahan bulan ini di PC dan akhir bulan ini di console.

Buat masa ini, sokongan yang diberikan Ubisoft kepada Rainbow Six: Siege adalah sangat memuaskan. Patch dan update yang sungguh kerap, di mana mampu memberikannya beberapa kali dalam satu bulan adalah sesuatu yang harus dipuji.
Korang pula bagaimana? Adakah korang berpuas hati dengan sokongan yang diberikan Ubisoft setakat ini? Kongsikan pandangan korang di ruangan komen di bawah.
JomBaca: Rainbow Six Siege: Tarikh Untuk DLC Pertama Telah Diumumkan!


Dragon Ball Fighters Akan Dibangunkan Oleh Developer Guilty Gear Xrd, BlazBlue, Persona 4 Arena!

Arc System Works yang menjayakan banyak fighting game berpengaruh masakini akan membangunkan fighting game 2.5D – Dragon Ball Fighters!

Bandai Namco telah mengumumkan Dragon Ball Fighters untuk PS4, Xbox One dan PC yang sedang dibangunkan oleh Arc System Works dan dijangka akan diterbitkan pada awal 2018.
Game ini akan menggunakan sistem 3v3 seperti Marvel vs Capcom, dan akan menampilkan pertarungan pantas dan gerakan istimewa yang terkenal di dalam dunia Dragon Ball.

Menurut penerbit Tomoko Hiruki, walaupun siri fighting game Dragon Ball beberapa tahun kebelakangan ini menampilkan gameplay 3D, mereka memilih 2.5D untuk Dragon Ball Fighters kerana beberapa aspek yang hanya dapat dilakukan dalam gaya gameplay sebegitu. Ianya akan kelihatan seperti 2D, tetapi 2.5D akan memberikan kebolehan menukar sudut kamera dan memasukkan elemen-elemen yang tak mungkin dapat dilakukan dalam 2D.
Tiada trailer diumumkan buat masa ini, tetapi kita boleh saksikan pengumuman trailernya nanti di E3!


DotA 2: Jom Kenali Player DotA 2 Yang Melepasi 8K MMR

Bagi pemain-pemain DotA 2 yang bermain secara kasual, untuk mencapai 8K MMR (matchmaking rating) adalah sesuatu yang mustahil.

Namun begitu 8K MMR ini adalah sesuatu yang mungkin agak senang bagi mereka yang bergelar pemain profesional. Jom kita tengok sape diantara pemain profesional DotA 2 yang sudah pun mencapai 8k MMR.

W33haa

W33haa dikhabarkan merupakan pemain DotA 2 pertama yang memecah 8k MMR, bermain untuk Team Secret, namun begitu ditendang keluar dan kemudiannya menyertai pasukan Digital Chaos. Berdarah kacukan Romania-Syria, W33haa bermain di posisi Mid dan juga Carry.
2. Saksa

Telah menjadi perdebatan di Reddit, ada yang mengatakan Saksa merupakan pemain pertama yang mendapat 8k MMR, ada juga sumber yang mengatakan Saksa awal sebulan daripada W33haa dalam memecah 8k MMR. Berasal daripada Macedonia, Saksa bermain untuk Digital Chaos dan bermain untuk role Support.
3. S4

Pemain otai yang berasal dari Sweden ini juga antara yang terawal memecah tembok 8k MMR. Dikenali ketika bermain untuk Alliance, S4 kemudian mencuba nasib bersama Team Secret namun bertahan hanya setahun sahaja dan kemudian kembali semula ke pangkuan Alliance. Popular dengan hero Magnus dan Puck, S4 bermain sebagai role Mid dan juga Carry.
4. Miracle

Siapa tak kenal dengan Miracle, pemain yang mempunyai gameplay yang unik dan agresif. Setelah dibuang dari pasukan pertama beliau – Balkan Bears, Miracle mula dikenali melalui public match dan melepasi 8k MMR, Miracle kemudiannya di rekrut oleh pasukan Monkey Business yang sekarang dikenali dengan nama Team OG. Berdarah kacukan Poland-Jordan, Miracle bermain sebagai role Mid dan juga Carry.
5. Smash

Pemain berasal dari Peru ini tidak lah begitu terkenal di arena DotA 2, pasukan beliau iaitu Elite Wolves juga tidak pernah layak menyertai kejohanan-kejohanan besar DotA 2. Namun begitu di zon Amerika, Smash diiktiraf sebagai pemain Middle terbaik di Amerika! Juga antara yang terawal mendapat 8k MMR, namun begitu pada 23 Mac 2016, Smash telah di ‘ban‘ daripada bermain sebarang pertandingan anjuran Valve kerana mengatur perlawanan.
Amacam guys? Setuju dengan senarai yang penulis bagi? Kalau korang ada lagi pemain-pemain profesional DotA 2 yang sudah mencapai 8k MMR bolehlah kongsikan dengan kami di JomGaming.my
ADIOS!!


Jom Lepak Di MGACE 2017 Pada Hujung Minggu Ini! Ada Macam-Macam Aktiviti Anime, Cosplay & Gaming Menarik!

Korang pernah rasa nak cabar pemain profesional game fighting? Jangan lepaskan peluang pada hujung minggu ini!

Manga Games Anime Cosplay Expo (MGACE) kembali lagi untuk tahun ini, yang bakal berlangsung pada 21 dan 22 Oktober ini. Pelbagai aktiviti menarik telah dirancang untuk acara ini, dan pastinya ia akan diserikan dengan bermacam aktiviti anime, cosplay dan gaming yang korang boleh sertai.
Cosplayer celebrity seperti Ajo dan Ruka 1/2 pun ada tau!
Hitbox Gaming dan Infinite Carnage akan menyediakan satu ruang di MGACE 2017 untuk para pengunjung sama-sama lepak dan melakukan beberapa aktiviti gaming. Mereka akan memberi peluang untuk korang bermain game-game fighting secara kasual. 3 game fighting yang korang berpeluang untuk main adalah Tekken 7, Marvel vs Capcom: Infinite dan Guilty Gear Xrd Rev2.

Di samping itu, acara yang lebih menarik adalah apa yang bakal mereka tampilkan di atas pentas utama. Korang boleh mencabar para pemain profesional Tekken 7 dari pasukan Team HXI (Hitbox Gaming X Infinite Carnage) di atas pentas dan korang berpeluang untuk memenangi hadiah-hadiah menarik daripada MSI.

Di bawah adalah jadual yang korang perlu tahu dalam acara MGACE 2017 ini. Perlawanan pasukan Team HXI itu akan berlangsung pada hari kedua (22 Oktober) pada pukul 3.30 petang.


Mengumpul Trofi PlayStation Network Kini Bukanlah Sia-Sia! Tukarkan Trofi Korang Kepada Baucar Diskaun!

Kumpul semua trofi platinum!

Insentif baru diperkenalkan oleh Sony Rewards membolehkan pemain menukarkan koleksi trofi PlayStation kesayangan kepada mata yang boleh digunakan sebagai diskaun di PlayStation Store dan pelbagai ganjaran lagi ditawarkan.
Inilah syaratnya untuk cara memperolehi mata menggunakan koleksi trofi PlayStation melalui program Sony Rewards:

100 trofi Silver bersamaan dengan 100 mata.
25 trofi Gold bersamaan dengan 250 mata.
10 trofi Platinum bersamaan dengan 1,000 mata.

Untuk mendapatkan ganjaran ini, pemain harus berdaftar untuk program Sony Rewards dan sambungkan akaun PlayStation Network sebelum anda mengumpul trofi. Nota penting: trofi-trofi terdahulu tidak dikira untuk ganjaran mata program Sony Rewards.
Kalau anda dah ada banyak trofi tapi tidak berdaftar masuk di bawah Sony Rewards, ia masih lagi tidak dikira.

Selain mengumpul trofi, Sony Rewards juga akan memberikan mata ganjaran untuk aktiviti di bawah:

Daftar masuk untuk 4 servis percubaan percuma PlayStation Network dan dapatkan kod diskaun sebanyak 15% di PlayStation Store.
Langgan 3 servis PlayStation Network dan dapatkan 500 mata.
Sewa 3 filem dari PlayStation Store dan dapatkan 250 mata.
Beli 3 filem edaran Sony Pictures dari PlayStation Store dan dapatkan 500 mata.
Daftar 5 cakera sah (ditukar menjadi digital download) dan dapatkan kod filem Sony secara percuma.

Jika pemain dapat 1,000 mata, pemain boleh tukarkan kepada baucar diskaun sebanyak $10 di PlayStation Store.
Sayangnya buat masa kini, mata ganjaran program Sony Rewards hanya ditawarkan kepada pemain di Amerika Syarikat sahaja.


Cukai 6% Akan Dikenakan Dalam PlayStation Store Malaysia Bermula 1 Januari 2020

Bermula tahun baharu kelak, iaitu pada 1 Januari 2020, Cukai Perkhidmatan Digital akan dikenakan kepada setiap pembelian yang dilakukan di PlayStation Store di Malaysia.
Cukai sebanyak 6 peratus akan dikenakan kepada setiap pembelian item atau apa-apa perkhidmatan. Paparan harga-harga baharu akan dikemaskini secara berperingkat dari 4 Januari hingga 6 Januari. Maka, akan terdapat sedikit perbezaan antara harga yang dipaparkan di menu PS Store dengan harga akhir semasa check-out dalam jangka waktu ini.
Walau bagaimanapun, harga langganan PlayStation Plus tidak berubah, dan setiap tambah nilai terhadap Wallet dalam akaun PS Store juga tidak dikenakan cukai ini.
Semasa pembentangan Belanjawan 2019 pada November 2018 lalu, Kerajaan Malaysia telah mengumumkan bahawa bermula 1 Januari 2020, kerajaan akan mengenakan cukai perkhidmatan digital kepada penyelia dari luar negara seperti Netflix, Spotify dan Steam. Pada ketika itu, tiada pengesahan tentang sama ada PlayStation Store juga akan dikenakan cukai ini atau tidak, sehinggalah PlayStation Asia umumkan kelmarin.


Watch Dogs: Legion Boleh Dimainkan Secara Percuma Hujung Minggu Ini, Juga Diskaun 50%

Ubisoft telah mengumumkan yang Watch Dogs: Legion akan boleh dimainkan secara percuma pada hujung minggu ini.
Dari 25 hingga 28 Mac ini, pemain di PC, PS4, PS5, Xbox One dan Xbox Series boleh bermain game penuh Watch Dogs: Legion secara percuma.
Kedua-dua mode single-player dan online akan boleh dimainkan. Lebih menarik, semua progression akan dibawa sekiranya pemain membeli game penuh selepas tamat percubaan percuma ini.
Sama ada korang mencuba ataupun tidak pada hujung minggu ini, terdapat diskaun untuk game ini mengikut platform seperti di bawah:
Xbox: 12 Mac – 15 April – 50% diskaun untuk edisi Standard dan Ultimate.
PlayStation: 24-31 Mac – 50% diskaun untuk edisi Standard dan Ultimate serta 25% diskaun untuk season pass.
Ubisoft Store: 18 Mac – 9 April – 50% diskaun untuk edisi Standard, Gold & Ultimate, serta 25% diskaun untuk season pass.
Epic Games Store: 25 Mac – April 8 – 50% diskaun untuk edisi Standard, Gold & Ultimate, serta 25% diskaun untuk season pass.
Stadia: 25-29 Mac, 50% diskaun untuk edisi Standard, Gold & Ultimate serta 25% diskaun untuk season pass.


Fallout 4: Boleh Beli or Boleh Blah!?

Setelah sekian lama meninggalkan The Wasteland, kini aku kembali. Sesungguhnya aku merindui dakapan mesramu Deathclaw.
Boom! Peperangan nuklear meletus dalam Fallout 4.
Game keluaran Bethesda seperti Oblivion, Fallout 3 dan Skyrim semuanya merupakan satu game yang menampilkan penjelajahan ke dalam dunia fantasi yang sangat luas. Game-game ini juga terkenal dengan pelbagai masalah teknikal. Bugs dan framerate yang tidak stabil sesungguhnya berada di dalam siri terkini ini. Fallout 4 adalah game terkini dari Bethesda dan tidak dapat dinafikan ia tergolong dalam kategori yang sama.
Kawasan yang telah dilawati akan direkod dalam Pipboy!
Dunia yang dicipta dalam Fallout 4 tidak terlalu luas jika dibandingkan dengan game open world yang dikeluarkan pada tahun ini. Dalam peta yang sederhana saiz ini terdapat pelbagai bangunan dan ruang bawah tanah yang menarik untuk diterokai. Dalam setiap tempat ini, terdapat pelbagai kisah yang boleh dibaca melalui tinggalan buku atau pun terminal yang mempunyai log yang ditulis oleh penduduk atau bekas penduduk sebelum perang nuklear.
Grafik dan audio.
Brotherhood of Steel datang melawat kawasan!
Grafik dalam Fallout 4 tidaklah memberansangkan sangat ataupun sesuatu yang boleh dibanggakan oleh Bethesda. Bagi mereka yang sudah mengenali game Fallout yang terdahulu pasti sudah biasa bagi palet warna-warna kelam suram. Pilihan-pilihan warna sebegini adalah membosankan bagi sesetengah gamer.
Seram-seram sejuk nak masuk tengok apa ada dalam gua.
Fallout 4 masih mengekalkan mood dunia selepas perang nuklear dan diselitkan dengan kepelbagaian warna. Ini dapat dilihat melalui cuaca, iklan-iklan jalanan, serta bangunan yang ditunjukkan dalam dunia Fallout 4. Perubahan cuaca dari terang hinggakan ke ribut radioaktif memang membawa mood dunia selepas perang nuklear.
Hodoh betul rupe ko ni Swan.
Audio dalam Fallout 4 boleh dianggap sederhana. Bunyi persekitaran adalah bersesuaian dalam dunia game tersebut. Harus dipuji dalam efek senjata yang menggunakan energy. Ia masih terasa padat dan logik digunakan ketika melawan musuh.

Fallout 4 turut mengutarakan suara watak utama dan ini adalah kali pertama. Ini adalah satu langkah yang baik dari Bethesda kerana pemain dapat merasakan mood ayat yang digunakan terutamanya apabila berkomunikasi dengan NPC. Watak yang dimainkan benar-benar dapat diamati sama ada gembira ataupun sarkastik ketika berbual.
Gameplay.
Jaga-jaga, kalau tak tahan api jangan duduk dekat!
Bagi yang biasa dengan Fallout 3 dan Fallout: New Vegas, Fallout 4 mengemukan gameplay yang sama. Ia masih action RPG yang sama dengan pembaharuan dari pelbagai sudut. Sistem V.A.T.S yang unik dalam siri Fallout kembali dan telah diubahsuai. Mengaktifkan V.A.T.S tidak lagi memberhentikan masa tetapi hanya memperlahankan masa. Ini memberi dinamik baru dalam game ini kerana musuh masih lagi boleh bergerak dan menyorok disebalik dinding jika anda terlambat.
Antara musuh paling awesome dalam Fallout 4. Ada lagi yang menanti nak ambush korang!
Tembak-menembak dalam Fallout 4 juga lebih menyeronokkan. Setiap tembakan terasa padat dan pemain boleh melontar bom dalam pertarungan sengit, tidak seperti Fallout yang terdahulu.

Disamping sistem V.A.T.S, sistem S.P.E.C.I.A.L turut diubahsuai dan lebih mudah difahami oleh pemain-pemain baru khususnya. Jika sebelum ini, perk hanya boleh di-unlock mengikut level pemain tetapi dalam Fallout 4 pemain bebas untuk mendahulukan perk yang mana-mana diingini.
Bina penempatan korang dan bantu penduduk sekeliling.
Fallout 4 juga menambah satu gameplay baru pada siri ini. Ia dipanggil Workshop mode yang membolehkan pemain untuk membina kawasan penempatan. Ini adalah satu usaha yang harus dipuji dan komuniti dijangkakan bakal membina pelbagai penempatan yang unik mengikut citarasa masing-masing. Penempatan yang dibina ini mempunyai keperluan asas tersendiri seperti tenaga, air, makanan dan ciri keselamatan. Bergantung pada pemain bagaimana untuk membina penempatan yang terbaik.
Power armor. Jangan lupa nak upgrade ni!
Senjata dan pakaian juga boleh diubahsuai dalam Fallout 4. Ini merupakan satu ciri yang tiada sebelum ini dan memang menarik. Pengubahsuaian ini membolehkan gamer mengubah senjata mengikut citarasa tersendiri seperti kepantasan menembak senjata tersebut dan juga memberikan lebih jarak untuk senjata tersebut lebih efektif. Dengan pengubahsuaian ini juga, senjata dan pakaian turut mengalami perubahan rupa yang memberikan variasi visual kepada dunia Fallout.
Penceritaan.
Buat kelakar pulak dia.
Penceritaan dalam Fallout kali ini diberi penumpuan berbanding dengan Fallout 3. Selain cerita bagi misi utama, side quest juga diambil berat. Watak-watak yang dipersembahkan adalah menarik dan mempunyai personaliti tersendiri. Dari super mutant yang bijak hinggalah ke penagih dadah yang boleh melihat masa depan, semuanya mempunyai identiti yang tersendiri dan memberi gambaran kepada pemain tentang dunia Fallout.
Kite tengok sapa hebat ok!?
Terdapat juga misi untuk memasuki minda watak lain yang mempunyai level yang tersendiri yang sesungguhnya unik bagi siri ini. Pemain pasti tidak jemu bersembang dengan NPC di dalam game ini, tidak terkejutlah jika Bethesda sendiri mengatakan bahawa game ini mempunyai 111,000 baris skrip.
Kesimpulan: Boleh Beli!
– Mempunyai grafik yang tidak memberangsangkan.
– Pemain pasti akan mengalami bug atau glitch.
– Framerate yang tidak stabil.
– Animasi yang kadangkala nampak kekok.
+ Audio yang bersesuaian dengan dunia selepas perang.
+ Mempunyai watak-watak yang berpesonaliti.
+ Sistem ubahsuai yang yang dalam.
+ Efek cuaca yang menarik.
+ Penceritaan diberikan pada cerita utama dan cerita sampingan.
+ Dunia yang penuh tempat menarik untuk diterokai.
Antara glitch kelakar yang kami jumpa semasa membuat review Fallout 4.
[su_box title=”JomBeli!” box_color=”#ff0000″]Khas untuk pembaca JomGaming! Korang boleh beli Fallout 4 dengan menghantar JGFO4 ke Inbox Partner Seller kitorang dan dapatkan diskaun RM5!
Dapatkan penghantaran PERCUMA terus ke kawasan korang bagi yang menetap di Lembah Klang![/su_box]


Demo Danganronpa V3: Killing Harmony Kini Boleh Didapati Bagi PC Dan PlayStation 4

Pasti peminat-peminat siri visual novel adventure ini ingin mencubanya!

Danganronpa V3: Killing Harmony adalah sebuah visual novel adventure game dari Spike Chunsoft yang bakal diterbitkan pada September hadapan kini boleh dimuat-turun melalui Steam dan PlayStation Network bagi PC, PlayStation 4 dan PS Vita. Nampaknya keluaran terbaru bagi siri Danganronpa akan meneruskan tema kisah yang melibatkan pelajar-pelajar sekolah.
Saksikan video pengumuman demo bagi Danganronpa V3: Killing Harmony dibawah.

Versi Jepun telah pun diterbitkan pada bulan Januari lepas, versi antarabangsa akan diterbitkan pada 26 September bagi PC, PlayStation 4 dan PS Vita.


E3 2016: The Surge – Peperangan Exo-Suit Dan Berlawan Mecha Di Masa Hadapan!

Di PC Gaming Show sebentar tadi, Focus Home Interactive telah mengumumkan trailer gameplay bagi game terbaru mereka The Surge!

Focus Home Interactive and Deck13 telah mengumumkan trailer gameplay bagi game mereka, The Surge! Alkisahnya bermula di masa hadapan di mana teknologi robotics dan syarikat-syarikat mega berusaha menyelamatkanapa yang masih tinggal di Bumi yang sudah pun lunyai di mamah ketamakan manusia!
The Surge akan diterbitkan pada 2017 bagi platform PlayStation 4, Xbox One dan PC.Terima kasih kepada RabidRetrospectGames.


The Game Awards 2022: DLC Horizon Forbidden West Diumumkan – Burning Shores

Dalam The Games Awards 2022 yang sedang berlangsung, Guerrilla Games telah mengumumkan DLC untuk Horizon Forbidden West yang berjudul Burning Shores.
DLC ini akan dilancarkan pada 19 April 2023. Saksikan trailer yang memperlihatkan lokasi DLC ini di Los Angeles, yang turut membawakan papan tanda ‘Hollywood’ yang terkenal itu.

This is Horizon Forbidden West Burning Shores! #TheGameAwards pic.twitter.com/0BBC1yK5iV— The Game Awards (@thegameawards) December 9, 2022


Rockstar Kini Sudah Mulakan Projek “Generasi Seterusnya”, Mula Pengambilan Pekerja Baru

Red Dead Redemption 3 atau Grand Theft Auto 6?

Persediaan untuk gamers konsol beralih ke generasi seterusnya bukanlah lagi satu rahsia. PS4 dan Xbox One boleh dikatakan sudah pun mencapai tahap matangnya dan banyak studio pembangunan game kini sudah mula membangunkan game-game untuk generasi konsol akan datang.
Terbaru, salah satu studio pembangunan game terbesar dunia, Rockstar Games telah mengesahkan yang mereka kini sudah memulakan kerja-kerja mereka untuk membangun game untuk generasi konsol seterusnya. GearNuke telah melaporkan yang Rockstar kini sedang mengambil pekerja-pekerja baru untuk tujuan tersebut.
Selepas membawakan satu paparan grafik yang cukup mengagumkan dalam game terbaru mereka, Red Dead Redemption 2, nampaknya Rockstar tidak mahu berhenti setakat itu. Mereka sedang mencari “Technical Face Developer” untuk Rockstar New York dan “Senior Technical Artist” untuk Rockstar Toronto. Kedua-dua jawatan ini akan memfokuskan “Animation and Face Motion Capture” — dideskripsikan sebagai “untuk membantu mengkaji dan membangunkan teknologi baru untuk game-game akan datang”.
Dekripsi ini turut menambah “penciptaan pendekatan baru untuk mensasarkan semula animasi, pengesanan animasi wajah, simulasi pergerakan sekunder dan kecacatan karakter”, serta “pembangunan terhadap pendekatan dan aliran kerja baru untuk pengesanan wajah, animasi wajah, pengenalan wajah, alat-alat penambahbaikan.”
Di samping itu, Rockstar turut berusaha untuk memperbaiki alat-alat MoCap mereka untuk “mencipta dan membangunkan alat-alat MoCap generasi seterusnya.”

Akhir sekali, menurut laporan ini lagi, Rockstar India juga sedang mengambil pekerja untuk beberapa jawatan bagi artis teknikal untuk “mencipta dunia generasi seterusnya untuk beberapa projek akan datang yang mengujakan!”

Daripada apa yang dilaporkan ini, nampaknya Rockstar sudah benar-benar memulakan projek besar mereka untuk generasi seterusnya. Persoalan yang menjadi teka-teki pada masa ini — apakah perancangan yang berada di balik tirai studio ini? Apakah game generasi seterusnya yang sedang mereka bangunkan?


The Last of Us 2 Dilaporkan Akan Dilancarkan Pada Februari 2020 Dengan 4 Edisi

Ini bukanlah kali pertama kita dengar tentang The Last of Us Part II mungkin akan dilancarkan pada bulan Februari 2020. Sebelum ini, pelakon suara Ellie, Ashley Johnson telah hampir tersasul menyebutkan waktu pelancaran yang sama.
Terbaru, satu lagi laporan baru turut mengatakan game keluaran Naughty Dog yang sangat dinantikan ini pada Februari 2020. Satu post di forum gaming China (via Push Square) ada menyebutkan yang Februari merupakan waktu terbaik untuk melancarkan game ini.
Kenyataan ini disokong pula oleh individu yang cukup terkenal dalam melaporkan perihal gaming, ZhugeEX, yang mana beliau turut menambah bahawa akan ada empat edisi yang dirancang dilancarkan kelak.
Empat edisi tersebut dikatakan ialah ‘standard edition’, ‘special edition’, ‘collector’s edition’, dan yang paling menarik, ‘Ellie edition’.

Jadi apa pandangan korang? Mungkinkah benar yang The Last of Us Part II akan dilancarkan pada Februari 2020?


Tiada Trilogi, God of War Ragnarok Adalah Yang Terakhir Dalam Saga Mitos Norse

Kita sudah menyaksikan banyak francais game besar yang membawakan sekurang-kurangnya tiga game bersambungan (trilogi), termasuklah trilogi pertama God of War di era PS2 dan PS3.
Ramai menjangkakan soft-reboot God of War juga akan melengkapkan kisahnya dengan trilogi. Namun, Santa Monica telah mengesahkan sebaliknya.
Selepas acara PlayStation Showcase 2021 yang mendedahkan judul rasmi dan gameplay pertama, pasukan pembangunan God of War Ragnarok telah mengadakan temu bual untuk menjawab beberapa persoalan. Antara yang didedahkan adalah God of War Ragnarok merupakan game terakhir dalam saga dengan latar belakang mitos Norse.
“Ya, maksud saya, anda tak boleh panggil game itu God of War Ragnarok dan tiada Ragnarok berlaku dalam game itu,” kata pengarahnya, Eric Williams, lapor Comicbook. “Jadi ia akan berlaku. Kami akan tamatkan siri Norse dengan ini.”
Walau bagaimanapun, apa yang menarik adalah beliau tidak mengatakan yang God of War Ragnarok merupakan perjalanan terakhir Kratos. Mungkin mereka ingin bawa kisah Kratos ke mitos yang lain pula selepas memusnahkan segala dewa-dewa Greek dan Norse?
Tidak mustahil kerana Santa Monica pernah mendedahkan bahawa sebelum mereka memutuskan untuk menggunakan latar belakang Norse, mereka pernah mempertimbangkan untuk mengangkat mitos Mesir, Inca dan Hindu.
God of War Ragnarok akan dilancarkan pada tahun 2022 untuk PS5 dan PS4.


Sucker Punch Kini Mencari Penulis Yang Minat Sejarah Feudal Jepun – Untuk Sekuel Ghost of Tsushima?

Sucker Punch pada ketika ini masih belum mengumumkan apakah projek mereka seterusnya. Namun, daripada tawaran kerja yang sedang dibuka, mereka mungkin sudah mula memulakan persiapan untuk sekuel (atau yang berkaitan) kepada Ghost of Tsushima.
Di laman web pencarian kerja Sucker Punch, mereka sedang membuka jawatan Penulis Naratif. Ciri-ciri penulis yang mereka cari adalah yang “mahu untuk menulis cerita berlatarbelakangkan feudal Jepun”. Lebih baik sekiranya penulis tersebut mempunyai “pengetahuan dalam sejarah feudal Jepun”.
Bagi yang sudah menghabiskan Ghost of Tsushima, boleh kita katakan yang penamat game ini tidaklah tergantung. Namun, melihat bagaimana tingginya pujian yang diterima oleh para pengkritik dan peminat, tentunya mereka ingin membangunkan sekuelnya atau sesuatu yang berkaitan dalam dunia tersebut.

Ghost of Tsushima: Boleh Beli or Boleh Blah!?

Ghost of Tsushima kini boleh dimainkan di PS4.


Satu Game Assassin’s Creed Berskala Kecil Dilaporkan Akan Keluar Tahun Ini, Asalnya Expansion Untuk Valhalla

Ubisoft dilaporkan telah menukarkan expansion akan datang untuk Assassin’s Creed Valhalla kepada sebuah game Assassin’s Creed berasingan (standalone).
Laporan ini hadir daripada Bloomberg, yang menerima berita ini daripada individu yang rapat dengan projek tersebut, yang namanya tentunya tidak boleh didedahkan.
Projek yang menggunakan nama kod ‘Rift’ ini dikhabarkan akan dilancarkan sama ada pada tahun ini atau tahun 2023. Game ini katanya tidak akan mempunyai open-world yang luas, sebaliknya akan memfokuskan kepada stealth gameplay, dan secara keseluruhannya, pembikinan game ini adalah dalam skala yang lebih kecil berbanding game-game Assassin’s Creed sebelum ini.
Eurogamer juga telah mengesahkan yang mereka juga ada menerima butiran yang sama tentang projek ini. Eurogamer turut menambah yang game ini dikatakan akan membawakan salah satu protagonis dalam Valhalla, iaitu Basim yang berasal dari Khalifah Bani Abbasiah, dan akan turut menampilkan latar belakang bandar Baghdad pada kurun ke-9.
Menurut Bloomberg lagi, Rift telah bertukar dari sebuah expansion kepada sebuah game standalone pada penghujung 2021 bagi mengisi jadual Ubisoft yang agak kosong pada ketika ini. Sama ada akan dilancarkan pada tahun ini atau tahun hadapan, ia diletakkan sebagai game yang akan keluar sebelum Assassin’s Creed Infinity.
Bagi yang tidak tahu, Infinity (nama kod) merupakan game akan datang dari francais ini yang dikatakan akan memfokuskan kepada kandungan online atau dalam kata lain, sebuah game live-service yang akan sering membawakan perubahan dari semasa ke semasa.
Ketika diminta Bloomberg untuk memberikan komen terhadap laporan ini, Ubisoft menyatakan mereka tidak mahu memberikan komen terhadap khabar angin atau spekulasi kerana ia akan mengganggu pasukan pembangunan kami dan komuniti.
Walau bagaimanapun, Ubisoft ada mengesahkan yang mereka kini “mempunyai banyak game yang mantap dalam pembikinan, hadir dari kedua-dua jenama sedia ada dengan twist cerita dan ciri-ciri berlainan, dan harta intelek (IP) serba baharu yang akan terus mengubah landskap video game hari ini.”
Sama-samalah kita nantikan sebarang pengumuman rasmi daripada Ubisoft.


Toukiden 2: Aksi Pertarungan Menentang Syaitan Gergasi!

Ia diumumkan di Tokyo Game Show 2015 dan kini Koei Tecmo telahpun mengeluarkan gameplay trailer untuk Toukiden 2!

Toukiden 2 akan mengekalkan genre action-RPG dan membenarkan pemain menjelajah dunianya secara bebas. Kekal dalam dunia fantasi bertemakan medieval Jepun sememangnya nampak menarik dengan penggunaan pelbagai tona warna.
Pemain akan ditugaskan untuk mencari dan menghapuskan kuasa kejahatan yang telah muncul di permukaan dunia dan membuat kekacauan.

Nampaknya gameplay untuk Toukiden 2 adalah seperti mana yang ditunjukkan dalam screenshot yang dikongsi oleh Koei Tecmo pada tahun lepas. Ini amat mengagumkan!
Demo akan dikeluarkan pada 11 April 2016 untuk PS4 dan PS3 manakala 30 Jun bagi PS Vita tetapi hanya untuk pasaran Jepun. Tiada berita untuk alih bahasa Inggeris.


Teaser Terbaru Battlefield 1 Paparkan Armada Laut British Menyerang Turki Uthmaniah

Lagi video yang dikeluarkan memaparkan beberapa footage daripada single-player – sememangnya membuatkan para peminat semakin tidak sabar!

Selepas melancarkan trailer rasmi untuk single-player Battlefield 1, DICE kini telah mengeluarkan video teaser berdurasi 30 saat yang memperlihatkan sedikit aksi tambahan daripada salah satu War Stories, iaitu “The Runner”. Anda boleh saksikannya di bawah, yang mereka telah muat naik melalui akaun Twitter Battlefield.
https://twitter.com/Battlefield/status/782988652775346177
Dalam misi ini, Empayar British berhasrat untuk membuka barisan hadapan baru untuk perang yang tidak pernah terjadi antara Empayar Turki Uthmaniah. Kapal-kapal laut berkumpul untuk melakukan pendaratan di Gallipoli – membawa lebih setengah juta askar. Sebagai pembawa utusan atau runner Anzac, anda akan menyaksikan pengeboman-pengeboman epik dan pendaratan pantai, serta penghantaran mesej rahsia yang memiliki kisahnya yang tersendiri di barisan hadapan peperangan.
Bagi anda yang tidak mengetahui, DICE telah mengambil pendekatan yang agak berbeza untuk single-player Battlefield 1. Tidak memfokuskan kepada seorang watak protagonis sahaja, kali ini, mereka akan menampilkan lima War Stories, di mana setiap War Stories memiliki watak protagonisnya yang tersendiri.

Beberapa hari lalu, DICE telah pun mengeluarkan trailer untuk Battlefield 1 Single-Player yang pastinya telah menyentuh emosi ramai peminat setia siri Battlefield. Saksikan juga Battlefield 1 dalam gameplay 12 minit Storm Of Steel Prologue dari TwitchCon 2016.


Demo Tales Of Berseria Sudah Boleh Didapatkan Di Steam Dan PlayStation 4

Bandai Namco telah menerbitkan demo Tales of Berseria bagi pengguna-pengguna Steam dan PlayStation 4.

Demo bagi Tales of Berseria boleh di-download melalui Steam page dan PlayStation Store(US).
Tales of Berseria sudah pun diterbitkan untuk pasaran Jepun pada Ogos lepas dan telah menerima respon positif dari pelbagai pihak termasuklah Famitsu yang telah memberi markah review 35/40.
Tales of Berseria akan diterbitkan pada 24 Januari untuk PlayStation 4 manakala 27 Januari untuk PC.


PUBG Dilaporkan Telah Meraih Sebanyak $712 Juta Dalam Masa 8 Bulan

PlayerUnknown’s Battlegrounds merupakan satu kejayaan besar sejak ia dikeluarkan pada bulan Mac 2017. Dan telah mencapai seramai 4 juta pamain di Xbox One sejak ia dilancarkan pada bulan Disember tahun lepas.
Dalam masa 8 bulan sahaja, ia telah meraih pendapatan sebanyak USD712 juta (RM2.78b) menurut laporan terbaru. PUBG telah melepasi jualan Overwatch dan CS:GO, jumlah keuntungan yang diperolehinya boleh diumpamakan jualan dua game tersebut digabungkan. Menurut analisa dari laporan ulasan firma SuperData tahun 2017 (menerusi VG247).

Manakala, laporan tersebut menyatakan bahawa Overwatch telah meraih sebanyak $382 juta sementara CS:GO pula meraih sebanyak $341 juta dan 12% dari kesemua pendapatan dijana di platform PC telah ditarik masuk dari PUBG.
Laporan itu memaparkan beberapa pecahan ke atas prestasi untuk game-game PC yang lain. Korang boleh lihatnya di laman web SuperData.


Bahagian ‘Search’ Dalam PlayStation Store Nampaknya Bakal Berubah, Boleh Cari Penerbit Dan Genre

Kenapa ambil masa terlalu lama?
Jangan tipulah kalau korang kata tak pernah rasa menyampah dengan bahagian ‘Search’ dalam PlayStation Store di PS4. Perlu pilih satu persatu huruf secara vertikal sememangnya satu yang menyeksakan.
Bahagian ‘Search’ dalam PS Store pada masakini.
Terbaru, menurut seorang pengguna di forum Resetera, UI bahagian Search yang sekarang ini akan ditinggalkan dan bakal berubah ke satu UI baru yang lebih ringkas dan mudah dalam kemaskini firmware 6.0 akan datang. Pengguna itu telah berpeluang untuk mencuba versi beta firmware terbaru itu.
Ia akan menggunakan UI keyboard QWERTY, dan korang boleh lihatnya di bawah:

Lebih menarik, para pemain juga boleh mencari game yang diingini berdasarkan penerbit dan genre. Dapat dilihat di bawah, pengguna itu mencari kata-kata kunci seperti “ubisoft”, “racing” dan “horror”.

Selain keyboard, UI di PlayStation Store secara keseluruhan juga kelihatan akan mendapat nafas baru:

Sony belum mengumumkan bilakah kemaskini firmware 6.0 ini akan dilancarkan untuk semua pengguna PS4.


Gameplay Pertama Cyberpunk 2077 Cipta Rekod Baru Di Twitch, Atasi Fortnite Dan God of War

Dua hari lalu, CD Projekt RED secara rasminya telah mengeluarkan video gameplay untuk game mereka akan datang, Cyberpunk 2077. Seperti kebanyakan game lain, game ini turut diadakan livestream di Twitch, serentak dengan pelancarannya di akaun media sosial mereka yang lain.

Setelah 9 jam mengacah di Twitch dengan kod yang tidak difahami, mereka mendedahkan gameplay berdurasi 48 minit yang menerima maklumbalas yang bercampuk-aduk. Ada yang sukakannya memandangkan ia memperkenalkan open-world yang cukup indah, namun ada juga yang tak berapa nak berkenan kerana menggunakan pandangan first-person.
Namun, di sebalik maklumbalas yang berbeza-beza ini, apa yang pasti adalah ia telah mencipta rekodnya tersendiri di Twitch melalui jumlah tontonan yang dicapai.
Menurut GitHyp, gameplay pertama Cyberpunk 2077 ini berjaya mencapai tontonan kemuncak seramai 288,000 semasa livestream sedang berlangsung. Kemudian, ia mencapai tontonan 459,000 serentak apabila penonton menonton semula stream tersebut.
Jumlah tontonan tersebut sekaligus menolak jaguh Twitch, Fortnite pada hari tersebut, yang mana Fortnite hanya mencapai 305,000 tontonan.
Selain itu, Cyberpunk 2077 juga merupakan game paling banyak ditonton dalam kategori game yang baru dikeluarkan atau game akan datang setakat ini untuk tahun ini. Sebagai perbandingan, God of War berjaya mencapai 283,000 tontonan, Sea of Thieves (259,000) dan Call of Duty: Black Ops 4 (204,000).

Cyberpunk 2077 akan dilancarkan di PC, PS4 dan Xbox One, namun tarikh pelancaran masih belum lagi diumumkan.


Witcher 3: Set Armor Yang Ohsem Fabulous!

Seperti game-game RPG yang lain, armor dan juga senjata adalah rakan baik korang di sepanjang journey sebagai The Witcher ini.

Oleh itu korang perlulah dapatkan set armor dan senjata yang mantop ini bagi menghadapi musuh-musuh di dalam Witcher 3 ini. Set-set ini amatlah berguna kerana mempunyai kelebihan dari segi stats, attributes tambahan seperti extra exp untuk setiap monster yang dibunuh dan sebagainya. Korang juga boleh melaram sakan dengan set-set armor ini supaya tampak lebih sado macho!
Untuk mendapatkan set-set ini, korang perlulah melengkapkan mission Treasure Hunt. Dan set-set ini di kelaskan mengikut sekolah masing-masing.
Tapi haruslah di ingatkan tiada ketetapan yang diberikan untuk jenis armor mana yang perlu di gunakan untuk menghadapi monster-monster ini. Semua ini terletak pada anda, dan cara gameplay yang bagaimana anda mahukan, barulah anda tetapkan armor mana yang anda ingin gunakan.
Jenis-jenis Armor:
Terdapat 3 jenis type armor di dalam game witcher ini, korang boleh gunakan mana sahaja armor type ini untuk journey korang.

Light Armor Type

Armor jenis ini tidaklah mempunyai defense ataupun stamina yang tinggi. Tetapi ia memberikan kelebihan pada stat ‘sign intensity’ yang membolehkan korang mengunakan magic korang dengan kerap dan berkesan. Armor jenis ini amatlah sesuai digunakan pada mereka yang gemar bermain magic, ataupun lebih best Magic Master.

Medium Armor Type

Armor jenis ini pula, mempunyai stat stamina yang tinggi, tetapi mempunyai stat yang rendah pada defense dan juga sign intensity. Namun amatlah sesuai bagi mereka yang gemarkan cara main yang menggunakan banyak aksi dodge, ditambah lagi dengan penggunaan sign. Penggunaan armor ini juga membolehkan korang berlari/sprint lebih lama dari jenis armor yang lain.

Heavy Armor Type

Armor jenis ini mempunyai kelebihan stat pada defend, namun kurang dari segi stamina dan juga sign intensity. Armor ini sesuai digunakan untuk melawan monster-monster high level yang mempunyai damage yang tinggi. Juga sesuai untuk mereka yang mementingkan defense dari stat-stat yang lain.
Berikut ialah armor set yang terdapat di dalam game witcher 3:
School Of Bear (Ursine Set)
Nota: Ursine armor merupakan Heavy Type Armor
School Of Griffin (Griffin Set)
Nota: Griffin armor merupakan Light Type Armor
School Of Cat (Feline Set)
Nota: Feline armor merupakan Medium Type Armor
School Of Wolves (Wolven Set)
Nota: Wolven armor merupakan Medium Type Armor
Semoga korang berjaya dalam misi korang mencari set-set tersebut.
ADIOS!!


State of Play PlayStation Seterusnya Dedikasikan Khas Untuk Gameplay Baru The Last of Us Part II

Dua minggu lalu, livestream State of Play yang diadakan Sony dedikasikan khas untuk gameplay terbaharu Ghost of Tsushima.
Untuk State of Play seterusnya, Sony akan memperlihatkan gameplay terbaharu untuk sebuah lagi game eksklusif mereka, iaitu The Last of Us Part II.
Livestream ini akan berlangsung pada 28 Mei, 4 pagi (waktu Malaysia), dan boleh tontonnya di channel rasmi PlayStation di Youtube dan Twitch.
Menurut PlayStation Blog, Naughty Dog akan memaparkan video yang berdurasi lebih daripada 20 minit, yang mana ia akan ditutup dengan 8 minit paparan gameplay yang tidak pernah diperlihatkan kepada umum sebelum ini.
Sony turut mengingatkan bahawa State of Play ini nanti tidak akan berkongsikan apa-apa berita baharu tentang PS5.
The Last of Us Part II akan dilancarkan pada 19 Jun ini, eksklusif untuk PS4.


Kemaskini Besar PS5 Dilancarkan Hari Ini, Boleh Main, Simpan Game PS5/PS4 Dari Storan M.2 SSD

Sony bakal melancarkan kemaskini besar kedua untuk PlayStation 5 pada hari ini untuk pengguna seluruh dunia.
Penambahan utama dalam kemaskini terkini ini tentunya adalah kebolehan untuk menambah storan PS5 dengan menggunakan M.2 SSD, iaitu storan berkelajuan tinggi yang boleh dipasangkan ke kedua-dua PS5 Disc Edition dan Digital Edition.
Apabila sudah dipasangkan, storan M.2 SSD ini boleh digunakan secara terus untuk memuat-turun, menyalin, dan melancarkan serta memainkan game-game PS5 dan PS4 serta aplikasi-aplikasi media.
Di samping itu, PS5 turut akan membawakan sokongan audio 3D untuk pembesar suara terbina TV, penambahbaikan dan pengubahsuaian Control Center dan Game Base, paparan versi game PS4 dan game PS5 yang berasingan di menu dan Library serta lain-lain.
Kemudian, kemaskini aplikasi telefon pintar PlayStation pada minggu hadapan akan membenarkan pengguna menonton Share Screen di Party, yang mana skrin game dikongsikan oleh pemain PS5 dalam masa-nyata (real-time).
Korang boleh baca sendiri butiran penuh setiap penambahan baharu yang terdapat dalam kemaskini utama September ini di PlayStation Blog.


Server Online Untuk Gran Turismo 6 Akan Ditutup Pada 28 Mac 2018

Gran Turismo 6 kini memasuki lap yang terakhir!

Sony telah mengumumkan bahawa server online untuk Gran Turismo 6 akan ditutup pada 28 Mac 2018. Ini bermakna, game ini telah berkhidmat kepada racers di luar sana selama kira-kira 4 tahun, yang mana ia telah dilancarkan pada Disember 2013.
Penutupan server ini bukan sahaja memberi kesan kepada platform PS3, malah ia juga bakal menutup server yang ada untuk aplikasi iOS dan Android, GT6 Track Path Editor.
Semua elemen offline GT6 tidak akan disentuh mereka selepas penutupan pada 28 Mac 2018 itu, bermakna korang boleh bermain secara offline selepas itu seperti biasa. Namun, pengagihan DLC akan berakhir pula 31 Januari 2018 apabila penutupan terhadap elemen online seperti Community, Open Lobby, Quick Match, dan Seasonal Events.
Korang boleh baca kenyataan rasmi Sony mengenai perkara ini di sini.
Bulan Mac akan datang menandakan berakhir GT6 – apa memori terindah korang semasa bermain game ini? Kongsikan dengan kami di ruangan komen.


Rasmi: Horizon Zero Dawn Disahkan Akan Dilancarkan Ke PC Pada Tahun Ini

Setelah sekian banyak laporan dan info tertiris yang muncul, Horizon Zero Dawn akhirnya secara rasmi diumumkan akan dilancarkan ke platform PC.
Dalam satu temubual bersama PlayStation Blog, Ketua PlayStation Worldwide Studios, Hermen Hulst telah mengesahkan bahawa game pasca-apokalips futuristik-robotik yang dibangunkan Guerrilla Games itu akan dilancarkan ke Steam pada musim panas tahun ini (sekitar Jun-September).

It's confirmed! Horizon Zero Dawn Complete Edition is coming to PC 🏹
We're excited that more players will be able to meet Aloy and explore the world of Horizon Zero Dawn this summer! https://t.co/Q1BknmCsQT
— Guerrilla (@Guerrilla) March 10, 2020
Beliau mendedahkan bahawa butiran lanjut tentang pelancaran game yang memenangi banyak anugerah itu akan dikongsikan oleh pihak Guerrilla sendiri dalam masa terdekat.
Hulst turut mengesahkan bahawa pelancaran Horizon Zero Dawn ke PC bukanlah bermakna kesemua game eksklusif PlayStation akan mengikut jejak sama.
“Dan mungkin untuk menenangkan keadaan, melancarkan satu game AAA pihak pertama ke PC bukanlah semestinya bermakna bahawa setiap game bakal tiba ke PC. Dalam fikiran saya, Horizon Zero Dawn sangat tepat dalam situasi ini. Kami belum ada perancangan untuk tarikh [pelancaran PC], dan kami komited 100% untuk hardware yang berdedikasi.”
Laman Horizon Zero Dawn di Steam sudahpun dinaikkan, dan korang boleh lawatinya di sini.

Horizon Zero Dawn Complete Edition for PC is coming to Steam this summer!https://t.co/8aUMR0dNTF pic.twitter.com/Ob1OhJMVM2
— Guerrilla (@Guerrilla) March 10, 2020
Secara peribadi, penulis teruja dengan pengesahan bahawa game ini akan dilancarkan ke PC. Melalui photo mode yang ada di PS4 pun sudah cukup membuatkan screenshot-screenhot yang diambil para pemain sangat mengagumkan, penulis tidak sabar untuk melihat apakah yang mampu dilakukan oleh komuniti PC pula terhadap dunia Horizon Zero Dawn yang cukup indah itu.


Jom Bina Taman Tema Dinosaur Korang Sendiri Dalam Jurassic World Evolution

Bina taman tema penuh dengan haiwan prasejarah dalam Jurassic World Evolution yang baru sahaja diumumkan semasa persidangan Microsoft di Gamescom 2017.

https://www.youtube.com/watch?v=NWagBjDMwTU
Jurassic World Evolution dibangunkan oleh Frontier Developments yang terkenal dengan Elite Dangerous iaitu merupakan game simulasi pengurusan di angkasa lepas.
Berdasarkan filem Jurassic World ditayangkan pada 2015 dibintangi oleh Chris Pratt dan Bryce Dallas Howard, pemain berpeluang untuk membina dan mengurus taman tema Jurassic World tersendiri.
Pemain menyelenggara taman tema dengan membiak dan bereksperimen dengan pelbagai spesies dinosaur baru serta membina tarikan, tempat kurungan dan kemudahan-kemudahan lain.
Acah-acah dinosaur whisperer macam Chris Pratt
“Setiap pilihan yang anda tempuhi dalam pengurusan taman tema Jurassic World akan membawa pemain ke jalan yang berbeza dan cabaran hebat akan menanti anda,” kata CCO Frontier, Jonny Watts.
Watts berkata, “Dengan pengalaman sebanyak 15 tahun membangunkan game simulasi pengurusan dan juga peminat besar siri Jurassic, kami tak sabar untuk memberikan peluang kepada pemain untuk mengendalikan Jurassic World mereka sendiri.”
Anda juga akan kelola teman tema Jurassic World di pulau Isla Nublar dan pulau-pulau lain dalam kepulauan Muertes.
Jurassic World Evolution akan dikeluarkan pada tahun 2018 untuk PC, PS4 dan Xbox One.


Tournament: FIFA 16 & PES16 – Siapa Berani Jadi MVP?

Semalam DBKL announce tournament FIFA16 dan PES16 diorang di acara KUL GAMES 2015 yang akan berlangsung 24 – 25 Oktober ini! Jom join lah weyhh!

DBKL proudly present, KUL GAMES 2015 featuring PES 2016 (PS4) Tournament this 24-25 October at TITIWANGSA STADIUM, KUALA LUMPUR. Total prizes of RM1,000 to be won. TOP 4 PLAYERS WILL RECEIVE CASH PRIZES! Best of all, registration fee is ONLY RM20 for EARLY BIRD! So register early and confirm your slot now!

Yang menariknya, 4 pemenang pertama akan menerima saguhati dalam bentuk cash money, baby! First place dah boleh beli stock game 5 bulan akan datang dah tuhhh..

Champion: RM1,000 + Medal + Mock Cheque
2nd Place: RM500 + Medal + Mock Cheque
3rd Place: RM200 + Medal + Mock Cheque
4th Place: RM100

Apalagi!? Gi register early bird cecepat untuk dapat registration fee RM20 sahaja! Untuk maklumat lanjut and kalau nak join tournament FIFA 16 klik SINI, kalau nak join tournament PES 16 kilk SINI. Majulah sukan untuk negara!


Left 4 Dead 3: Kembali Dari Development Limbo!

Ada rumor mengatakan game co-op multiplayer melawan zombies Left 4 Dead 3 sedang dalam pembikinan! Betul ke nih?

Dua game Left 4 Dead telah didevelop hasil kerjasama Valve Corporation dan Turtle Rock Studios. Apabila Turtle Rock Studios keluar dari usahasama ini pada Februari lepas, ramai fans yang menjangkakan series Left 4 Dead ini akan terkubur buat selamanya!
Walaubagaimanapun, seorang bekas pekerja Valve tampil memberikan tips secara anonymous! Beliau mengesahkan bahawa memang Valve sedang membikin siri ketiga bagi francais Left 4 Dead ini! Walaupun tiada release date rasmi yang diumumkan, ianya dijangka akan mula dijual lewat 2016 ataupun awal 2017!

Sumber tersebut juga mengatakan Left 4 Dead 3 akan menampilkan storyline sekuel-prekul kepada Left 4 Dead 2 yang berlaku sebulan selepas jangkitan penyakit zombie itu mula merebak! Game itu juga khabarnya akan mempunyai 4 survivors baru yang boleh korang mainkan di dalam 6 campaign mode!
Terdapat juga rumor yang mengatakan development team di Valve  sedang mengerjakan program VR bagi Left 4 Dead 3 ini nanti!
Samada benar ataupun rumor kosong, sama-sama kita nantikan.


Monster Hunter Generations: Tarikh Release Versi Bahasa Inggeris 15 Julai Ini!

Dua bulan je lagi, game epik Monster Hunter Generations bakal menemui korang! Mana pre-order ni, kami nak order!

Capcom baru sahaja mengumumkan bahawa Monster Hunter Generations bakal release di Amerika Utara dan Eropah pada 15 Julai 2016 buat pelantar Nintendo 3DS!
 Sempena dengan pelancaran game ini nanti, Capcom juga mengumumkan New Nintendo 3DS XL Monster Hunter Generations Edition! Handheld special edition ini akan memaparkan artwork “Fated Four”, iaitu satu group elit yang terdiri daripada monsters yang kuat dan hebat.

Satu demo juga akan dikeluarkan tak lama lagi, namun tarikh sebenar belum diumumkan.
JomBaca: Monster Hunter Generations: Video Gameplay Terbaru Lawan Nargacuga & Astalos!


CD Projekt Red Akan Menguji Game Di Setiap Platform, Bukan Hanya Di PC

Pelancaran Cyberpunk 2077 merupakan peristiwa yang tidak akan dilupakan buat para gamer. Pelbagai masalah bugs yang dihadapi oleh pemain terutamanya bagi mereka yang memilik konsol generasi lama seperti PS4.
Untuk mengelakkan peristiwa itu berlaku lagi, ketua pegawai teknologi, Pawel Zawodny menjelaskan dalam video temu bual tentang bagaimana syarikat itu mahu melakukan pendekatan dari segi pembangunan video game yang lebih proaktif dan lebih terancang di masa hadapan.

Beliau berkata masalah-masalah yang dijumpai semasa proses pembangunan akan berkait dengan kestabilan dan prestasi game di setiap platform. Pihaknya akan menguji kualiti gameplay di setiap platform dan bukan hanya memfokuskan kepada PC sahaja.
Ini merupakan sebahagian daripada amalan yang akan dilakukan oleh syarikat kepada game akan datang.
Diharapkan supaya CD Projekt Red belajar dari kesilapan lalu dan memperbaikinya untuk game akan datang seperti sekuel Cyberpunk, lima game terbaru The Witcher dan satu IP baharu yang dalam pembangunan.


Apa Pula Jadi Apabila Jurugambar Tempatan Bermain Photo Mode Uncharted 4?

Saksikanlah keindahan dunia Uncharted 4: A Thief’s End dari kacamata orang kita.

Persekitaran yang terdapat dalam Uncharted 4 memang sungguh menenangkan. Kami yang bermain Photo Mode dalam game ini secara santai juga dapat mengambil screenshots yang agak baik. Apatah lagi apabila jurugambar professional yang menggunakan Photo Mode ini – pastinya menyajikan gambar-gambar yang memuaskan.
Tempoh hari, kami kongsikan koleksi gambar Uncharted 4 seorang jurugambar yang memenangi banyak anugerah dari Amerika Syarikat, iaitu Ray Soemarsono. Pada kali ini, kami kongsikan pula koleksi gambar yang diambil oleh jurugambar professional tempatan, Raja Ariff yang semestinya seorang peminat setia siri Uncharted.
Pastinya, gambar-gambar yang diambil beliau adalah setanding kualitinya dengan Ray Soemarsono, seorang jurugambar yang disenarai sebagai antara 10 jurugambar perkahwinan terbaik oleh majalah American Photo.
AMARAN! Gambar-gambar di bawah terdapat spoiler. Jangan teruskan artikel ini jika anda belum menghabiskan Uncharted 4!
Jom layan hasil kerja beliau yang sangat memukau ini:

Di atas hanyalah beberapa gambar pilihan kami dari ratusan gambar dalam koleksi Raja Ariff. Anda boleh layan diri dengan album penuh beliau di sini.
Sekiranya anda tidak tahu, Raja Ariff juga merupakan jurugambar rasmi untuk #TwtupGamersMY 2016, sebuah acara meetup yang JomGaming turut hadir pada 16 April 2016.
JomBaca: Uncharted 4: Dah Dapat Platinum Trophy? Sony Akan Bagi Hadiah Istimewa!


Tarikh Untuk No Man’s Sky Akhirnya Diumumkan!

Setelah berita penangguhan tersebar, akhirnya developer Hello Games telah memutuskan tarikh penerbitan yang baru.

No Man’s Sky akan diterbitkan pada 9 Ogos 2016 nanti. Pengumuman ini telah dibuat melalui PlayStation blog oleh Sean Murray. Dari blog tersebut, Sean telah menyatakan keputusan ini dibuat bagi memastikan No Man’s Sky disiap sepenuhnya dan mencapai piawaian yang diingini oleh studio tersebut. Beliau turut menyatakan keputusan ini untuk memastikan suatu pengalaman yang istimewa kepada gamers nanti.
Pasti ramai yang bersetuju dengan pepatah biar lambat asalkan selamat terutamanya dalam proses menyiapkan game. Jangan jadi macam sesetengah developer yang bagi game tak siap kat peminat.
…
*BATUK*BATTLEFIELD4*BATUK*


DLC Cuphead, The Delicious Last Course Akan Hadir Pada Tahun 2019

Cuphead, sebuah game run and gun yang terkenal dari pembangun Studio MDHR sudah mempunyai pakej DLC terbaru iaitu The Delicious Last Course.

DLC itu memasukkan pulau baru, bos musuh baru, senjata baru dan charms baru. Ia juga memasukkan karakter ketiga baru yang boleh dimainkan iaitu Ms. Chalice yang akan menyertai Cuphead dan Mugman.
The Delicious Last Course akan hadir pada tahun 2019 secara eksklusif untuk Xbox One dan Windows 10 PC.
Sumber: polygon


Trailer akhir Star Wars Jedi: Survivor


Semua Muzik Rasmi The Witcher Netflix Kini Boleh Didengarkan Secara Online

Filem atau siri TV yang melekat dalam ingatan para penonton adalah yang mempunyai muzik di dalamnya yang begitu mengasyikkan. Dan The Witcher terbitan Netflix tidak ketinggalan dalam menyajikan sekian banyak lagu dan runut bunyi yang bagus.
Sejak siri ini mula menambat hati para penonton, kita semua ternantikan bilakah mereka akan melancarkan muzik-muzik yang ada dalam siri ini. Dan bergembiralah kerana akhirnya mereka telah melancarkan secara rasmi muzik tersebut yang boleh didengarkan melalui platform streaming atau membelinya.
Korang boleh klik pautan ini, dan dari situ korang boleh memilih platform manakah yang korang ingin dengarkan seperti Spotify, Apple Music, Youtube Music atau lain-lain.
https://twitter.com/witchernetflix/status/1220713888263680007?s=20
Kesemua lapan episod musim pertama The Witcher boleh ditonton di Netflix.


Epic Games Adalah Jenama Gaming Paling Popular Di Malaysia – Kajian

Business Financing, sebuah firma kewangan berpangkalan di United Kingdom (UK) telah menjalankan satu kajian yang memerhatikan apakah jenama-jenama paling popular dari pelbagai industri untuk setiap negara di seluruh dunia.
Metodologi yang mereka gunakan dalam kajian ini adalah dengan melihat apakah carian jenama paling tinggi di setiap negara di enjin carian Google dengan menggunakan Google Keyword Planner.
Antara industri yang dikaji ialah jenama telefon pintar, jenama pakaian, jenama makanan segera, jenama barangan rumah, dan tentunya jenama gaming.
Kajian ini telah menyimpulkan bahawa jenama gaming paling popular di Malaysia ialah.. Epic Games. Syarikat gaming gergasi dari Amerika Syarikat itu bukan sahaja paling popular di negara ini, malah turut paling popular di 141 buah negara lain, sekaligus menjadikan ia sebagai jenama gaming nombor satu di dunia, mengalahkan Nintendo.

Semestinya, Epic Games cukup terkenal dengan menawarkan game-game percuma di Epic Games Store, penerbit dan pembangun kepada Fortnite, dan pembangun Unreal Engine.
Selain Epic Games sebagai jenama gaming paling popular, jenama lain yang mendominasi Malaysia ialah Google (keseluruhan), Adidas (pakaian), KFC (makanan segera), Dyson (barangan rumah), dan Huawei (telefon pintar).

Terkejut melihat Epic Games sebagai jenama gaming nombor satu di Malaysia? Ataupun sudah boleh dijangka?
Korang boleh baca laporan penuh kajian ini di pautan ini.


Bandai Namco Umumkan Super Robot Wars V Dengan Versi Bahasa Inggeris

Sempena sambutan siri ini yang ke-25, Bandai Namco mengumumkan Super Robot Wars V untuk pelantar PlayStation 4 dan PlayStation Vita untuk pasaran Jepun dan Asia. Di pasaran Asia, versi ini akan dikeluarkan bersama dengan terjemahan BAHASA INGGERIS.

Siri ini merangkumi siri mecha anime yang korang pasti kenal seperti siri Gundam dan juga siri macam Cross Ange dan Full Metal Panic (kegemaran penulis pada masa dulu). Ini adalah senarai-senarai siri mecha yang terlibat dalam game ini:

Invincible Super Man Zambot 3
Invincible Steel Man Daitarn 3
Mobile Suit Gundam Z
Mobile Suit Gundam ZZ
Mobile Suit Gundam: Char’s Counterattack
Mobile Suit Gundam: Hathaway’s Flash
Mobile Suit Crossbone Gundam
Mobile Suit Crossbone Gundam: Skull Heart
Mobile Suit Crossbone Gundam: Steel Seven
Mobile Suit Gundam SEED Destiny
Mobile Suit Gundam 00: A Wakening of the Trailblazer
Mobile Suit Gundam UC
The Brave Express Might Gaine
Martian Successor Nadesico: The Motion Picture – Prince of Darkness
Getter Robo Armageddon
Mazinger Edition Z: The Impact!
Shin Mazinger ZERO vs. Great General of Darkness
Fullmetal Panic!
Fullmetal Panic? Fumoffu
Fullmetal Panic! The Second Raid
Fullmetal Panic! (Original Novel Version)
Evangelion: 1.0 You Are (Not) Alone
Evangelion: 2.0 You Can (Not) Advance
Evangelion: 3.0 You Can (Not) Redo
Space Battleship Yamato 2199
Cross Ange: Rondo of Angel and Dragon

Ianya akan keluar pada tahun 2017 ini di pasaran Jepun dan Asia. Anda boleh melihat trailer di bawah:


Dapatkan Elder Scrolls Online Segera Kerana Ianya Percuma Minggu Ini!

Bethesda lancarkan sesi The Elder Scrolls Online Free Play bagi tahun 2017!

The Elder Scrolls Online (ESO) Free Play Week akan bermula pada 11 April pada 10 pm (GMT +8) hingga 18 April pada 10 pm (GMT +8) untuk PC, PlayStation 4 dan Xbox One. Mulai waktu itu, semua yang berminat akan dibenarkan untuk memuat turun di platform kegemaran mereka.
Bagi yang baru membuat akaun ESO, korang akan menerima 500 crown (matawang in-game) yang boleh digunakan untuk membeli Crown Crates, kostum unik, XP boost dan macam-macam lagi!
Sama seperti acara yang dilangsungkan sebelum ini, watak dan item boleh dibawa ke game penuh nanti jika ada diantara yang ingin meneruskan pengembaraan ke dunia Tamriel.
Sumber: The Elder Scrolls Online.